
_ पिकाःपाखें 

_____ भी कवि चित्तथर ' हृदय ? जुं थ्व “ स्वां-सिहः ? 
i सहितगु क भिलायभु ° थःगु है खर्च तुका; नेपाल भाषा 
सफूगू २२ गू याना: पिकाय्‌ दयूका बिया दीगु लुदनापुगु 
खं खः। छाय्‌ धाःसा भीग्‌ भाषाय्‌ ग्यसुल[ःगु निबन्ध 
मगाना च्चंगु की सकसिनं चाः, चायाँ छुयायू उच्च साहित्यसा _ 
सिर्जना ज्वीकेत कालया लुखाक्वय्‌ पिया च्वनेमाः । तर 
थुन्नि याकनं थाल सांस्कृतिक निबन्ध, व नं वय्‌क: कविजुया 
श्रीमती स्व० ज्ञानप्रभाया नामं छिकिपिन्त न्ह्यच्याके दुगु | 
_  फ॒णिमणिकिरणेध्वस्त सर्वान्धकाराः ? धाः थें “फणीन्द्र? 
| जुया मगज “ रल्न ' थें थीगु भोगु संस्कृतिया सम्पन्नताया 
_ चिखः। उकि जिमित विश्वास दु थ्व सफुलि कालेजया 
_ निबन्धया व अभाव छु न छुं अवश्य पूर्ति यानो बी। | 


न= Eo 


भिलाय भु 


श्री फणीन्द्ररत्नजुं दकले ह्वापालाक थ्व ¦ स्वां-मिहः ! 
ब्वति जितः लः:छ्वाय्‌ हःगुलि जि अत्यन्त लयूताया च्वता, पता 
लाक्क सिह्वः तिना:, धघीमधीस्वाक स्वां छुना: वस्पोलयात धन्यवाद 
जकसां दक्षिणा बी धका। 


खनं लयूताया हे विषय, गुभाजुया मचा, व्यावहारिक 
जगते पूजा-आजा याना: स्वां-सिल्लः तिका जगु बानि, साहित्य- 
जगते वयाः नं पुजाभः बयूप! क्यन-- स्तां-सिह्णः जक मखु 
५ मत’, ' ह्वायक ” व पतीया पुलां रूप ¦ घोभ्यगः ? नापं 
तयाः, उकीसनं प्यंथयूत माःसां ज्यू धया थं कुसा ? धका 
८ कुसालपते ' नं दुथ्याकाः। हानं ` बुद्ध व बुद्ध प्रम वला 
डोद्धतय्‌ विषय हे जुल । 

थथ्य पुजाभः ज्वलं खाःगु थ्व ¦ स्वां-सिह्णः ? सकल नेपाल 
भाषाभाषी पासापिन्त न॑ इना बी मालि धयागु विचार जिमि 
“ब? नाप सल्ला याय्‌ घक्राः कलकत्ता ज्वना वना। “व! 
यात धनं धया-- कासा छन्तस्वां कायू लाको सिल्लः ? अथवा 
धौभ्यगः? “व? छपु निपु निबन्ध न्यनाः हि जक हिला 
` च्चन- “ लेखकत धरयापि गन जक थ्यं गन जक ! ?' तर*** 
वया ह्वातं छिकिपिन्त इना बीके धयागु इच्छा मनेतुं घाना: 
ने. सं. १०८० सिल्लागाः ११ खुनु सुथे बयाशु ज्यू मदुरा 
छँचले स्वां छुकाः च्वसिह्वः तयके माळ थ्व अभागी ह्लातं, 
गुगु ह्वात ४१ द ह्लापा बिज्यासः द्यः साक्षि तयाः च्वसिह्नः 
छायूका ! 


थजु, कालया ज्या कालं यात । थुकियात दाशेनिकतर्से 
८ संयोगा विप्रयोगान्ता ? धका घाःसा भन्तेपिसं ¦ अनिञ्चावत 
संखारा ? धका धाइगु ज्वी, धायू ब्यु। जितः ला ५ दे क्वापा 
८ च? यात च्वया तयागु ' स्मृति ? कविताया दक्रय्‌ क्वयूयागु चरणा 
हनं छको न्यंका: व बेको काल नाप “हाथ्या' याय्‌ मासे वः--- 


“छु घेह्य न॑ छा “स्मृति हे जक ग्वः 
“स्मृति? हे यानाः यनेबले 

सुया छु ताकत भी निद्या फायूगु 
विजय मजू ला भोगु अले?” 


उकि कविजु हरिकृष्णं थःगु ¦ ख्वबि ? सफुली ¦ ख्वय्‌ 
मफुपिन्त जिगु ल्वे पुंके? धया दी थें व ' स्मृति? अज्ज 
छिकिपिनिगु नं स्मृति पथे ल्यंकेत थ्व ' स्वां-सिह्णः › नेपाल भाषा 
परिषदयात लः ह्वाना। आः परिषदं नं स्मृतिया हे मिलछाय भु 
ज्वनाः व : स्वां-सिह्नः ? छिकिपिन्त तःवइ्‌, जितः विश्वास दु 
उकी छिकिपिसं नं स्नेहया देन्ना कुरकेगु लोमंका द्री मखु । 


ने, सं. १०८० चउला थवः ११ 
--चित्तघर ' हृदय’ 

-- फणीन्द्ररत्न बज्राचाय 


ता 


0 


A I ० AY 


स्वां[सिहःया 


पाऊ पो 


कुसा ( २१-८-०६ ये ) नसला सफुलि ३ 
युद्ध व वुद्ध धमं ( ५-९-०१२ ख्वप ) धर्मोदय ८ 
धौभेगः ( १२-१०-०१३ थ्यमि ) निबन्ध रत्न सफुलि १६ 
ह्वायक ( १-१२-०१३ थ्यमि ) धर्मोदयं २४ 
सिह्रः ( २५-१०-५८ कलकत्ता ) ३३ 
मत ( १-८-०१६ ये ) ४२ 


स्त्रां ( ५-८-०१६ य्‌) ५६ 





कुसा 


व्यावहारिक जगते कुशळतापूबेक व सुँगैमतापूवक व्यवहार 
यायत भीत आवश्यकीय वस्तु- गथे साधारण नय-त्वने- 
पुनेन॑ मगाना घडि, पचुक्रालिखि, सुलचं व याउक व 
याकनं बय-वने यायत निघःचा-खः, सलम्वाबग्गी, फयूखः व 
नह्यसः-लिसः यायत सःसाः व यांसःसाः थें--आरामी चस्तुया 
नं आवश्यकता बढ़ये जुळ) थ्व आरामी वस्तु मध्ये कुसा 
न॑ छगू किसिमया आरामदायक वस्तु हे खः छाय्‌ कि कुसा 
मदयक नं आपासिनं ज्या चलय यानाच्चन शुमिसं कि कुसा 
तयमफु। कुसा मेमेगु आरामिक वस्तुथं नाकं मृ मतू व 
तःमि-चीमि निखळःयातं उतिकं हे आवश्यक जू, तथापि 
प्रायः गरीब जनतां कुसा छुपा हे तयत थाकु। केवल कुसा 
जक मखु, प्रायः थ्व सभ्य संसारे गुलितक याउंगु, अःपुगु, 
छिगु व म्हंचागु चीज वळ, तर व धनया. अभावं गरीब 
जनतां चल्ययाय मखं । गथे प्रगतिशील व सभ्यतापूणे ज्याभः; 
वास, बिज्ुलि, घडि व पचुकालिखि आदि च अभ भिशु 
शिक्षा समेतं। थ्व भी मामूली व्यक्ति कुयाज्वीगु साधारण 
कुसा जक खः नत्र जा उनिन्काथे च्वना कुयावइगु भलर 
दुगु मिलिमिलि व रंगीचंगी कुसायात आवश्यकीय कुसा धका 
धाय फइमखु। व ढा पक्का विलासी कुसा जक मखसे ब्वसा 
खः। यग्गु थजु वनं छगू किसिमया कुसा हे खः। 


कुसा ३ 


मानव समाजे कुसाया सृष्टि गबले जुल-धाय थाकु । 
अथे छा अनुमान यायफु कि गबले मनुखं चिकु व तांनोया 
वास्ता तया पुने सळ थ्वया नापनापं हे कुसाया जन्म जुल । 
तर थोकन्हेयागु सिँचु, नंचु व प्लास्टिकचु दुगु थें जागु 
कापःया कुसा जा घात्थं नं खश्मखु सिह्वाज्याबले ज्यापु- 
दाजुपिसं छयलीगु सिह्वाज्या कुसा स्वया मीसं न्ह्यलुमंके फु 
कि थोंकहिस्या कुसाया तापायबाज्या थ्व हे सिह्वाज्या कुसा 
. खः | थुकि सीदत लपते द्वारा बनय जूगु सिह्वाज्या कुसा हे 
कुसाया आदि सृष्टि खः। उकि थ्व कुसा दयकुगु लपतेया 
समेत ' कुसा लपते नां च्चन। सिह्ाज्या कुसांया विकसित 
रूप लपते कुसा खः गुगु आपा याना ललयाबले दान याइगुछि 
लपते कुसायातं “ छत्या कुसा ? धका धयाछत | थ्व हे कुंसाया | 
छय आधुनिक कुसा खः। मनुख्या विचार बल्लानावंलिसे 
इमिसं न्हू छयोगु वस्तुया रूप ने छसिकथं हिलावं; गथे कि 
हापा पुने. हे मसःपि मनुखं सिमाहःया व छयंगूया 
फोयसयकळ, छिपा तय व कपायया का द्वारा कापः थाना 
फ्युफ्यु थोकन्हिस्याथेंजागु नायूगु अनेतने कापःया रूप हिल । 
अले कुसां नं थ्व हे क्रम ज्वंगु खः। 

क्रमशः कुसाया 'विकास जुज वन । लपते कुसाया छिपा 
कापःयागु छत्रकुसाया जन्म जुरू। थ्व छत्रकुसा दयकेगु विचार 
पुखुली बुयाच्वंगु पलेळाळपते च बर्षा प्यागु सी बुयावइगु चखं- . 
चिया कुसां बिळ। नत्र सिहाज्या कुसां लपते कुसा वया सियागु | 
कंलाय्‌ दुगु ती व चायके ज्यूरा छत्र कुसाया तय्‌ थ्यने थाकु। 

थ्व छत्रकुसा दुसां साधारण जनतां छयलेमखं--अथे हे 
जुज्ुखलः थायपा व द्योतयूशु निम्ति जक चलय यात, छाय्‌ 


४ | स्वां सिन्हः 


कि छत्रं कीत ल्यूने कुसां कीकाच्वनिह्य छद्दा कुसाच्यो मानि। 
उकीसं छत्र नाकं हे भयातु। छत्र कुसाय्‌ भिभिगु कापः 
तयगु, सिथे छचाख्यरं भलर घायगु, नोया चुइ बुट्टा 
कियातःगु वहःपातां भुनेगु व ढुँयागु गजू तयशु चलन जुयावल। 
गुगुं छत्र ढा स्वत तक तया नं दयकाहल। आतक नं भोथाय्‌ 
नेपाले द्योखः जात्रा यायत छत्र मदयक मगा व छत्र ज्वंसि 
छत्र चाहीकेगु चलन नं द हे दनि। थंबहिली चकद्योया 
स्व॑तजा छत्र ब.ळायूकुळी चीर स्वाइगु स्वॅतजा छत्र आतक 
झीसं. खना हे च्यनातिनि। वास्तवे धायमाल घासा लपते 
कुसा व सिह्दाज्या कुसा नं मीथाय मतंनि । थ्वं नेपामितय्‌ 
संस्कृती प्रेम दुगुया चि खः 

अले जुजुपित वा मवःसां कुसां क्ीगु रहर जुल । 
कुसायात तःधंगु मानः बिल । तर जुजुया न्ह्योने, अझ लायूकुली 
सम्म नं सवसाधारण जनतातयत कुसां क्ीके मबिल । थुलि 
जक मखु, थम्हं कतलातयापि सामन्ती जुजुपित नापं थःगु 
न्ह्योने कुसां क्कीके मबिसे थम्हं जक तुयूगु छत्रं कुया ' जि 
चक्रवति ज्ञुज्जु’ धका ह्वाय तःपुकल। अले थुकियात हे कया 
' एकछत्र राञ्यया ? नां बल। कुसा चास्तवे कुसा मजुसे 
ब्वसा जूबल.। वर्षा व निभा पनेत मखसे इज्जत तयत जुळ । 
चक्रवति जुजुया मङ्गलसाधन मध्ये कुसा मुख्य ब भनिवायं 
जुल। लक्षणया चि जुळ । जुजुपिनिगु रुचि अनुसार 
'कवितयसं नं श्वेत छत्रया न्याक्क फर्माय याना वणन यात। 
चक्रवतिया यशया च इज्जतया चि थ्व हे तुयू छत्रे थात। 
छिपा कुसाया थुलितक विकास जुळ कि छुँ व बहःयागु 
समेत छत्रकुसा तयार जुछ। थोतक न॑ झीसं यले छायकुली 


कुसा ॥ 


थांया च्वे विन्ति यानाच्वंह्म जुज्जुयात ब प्रसिद्ध देव-देवी पिते 
कोकातःगु छत्र ढुँयागु हे खना च्वनागु दनि । लँ-बहःयागु 
छत्र स्वया स्थायी रूप बीत ल्वहँकःमितसें प्रस्तरमूतिलिसे 
ल्वहँया छत्र समेतं दयकुगु खनेदत । थ्व कुसाया रूपे ज्याल- 
गय्‌ मजूसां शिल्पकारतयगु छगू प्रयास खः। अथे हे मी 
अष्टमंगळ चिन्हे ने छत्र दुध्यात। द्योयात छत्र कोके थें -हे 
नागराजायात भोंया नागछत्र, पूणे कछशयात्त तूळकापःया 
स्वतेजा छत्र व सीह्मस्यात ' सीळत्र? न॑ छयला हल । 
केज्ञानिक, दाशनिक वा कलाकार यह्य थजु इमिस छं. 
चीज दयकेगु ब दयाच्वंगुया यथाथ ज्ञान प्रकृतिद्वरा प्राप्त 
याउ । गथे न्यूटनं सिमां सि कुतुवःगु खना . आकषण शक्ति, 
यना दंगु खना पुनर्जन्म, अले कलाकार छा घायू हे म्वाल 
प्रकृतियागु दुरुस्त तसबीर खिँचय यायगुली हे इमिगु अप्पो 
महत्त्व दु। कुसाया सुष्टरि-ळँ नं थ्व थे है खः। . : 
जमाना फेरय व बुद्धि बढय जूलिसे कुसाया रूप हिलावं 
बन। सीयाग रंगी चंगी कुसां न्हून्हूगु छाँटयागु सिचु व 
(ला स्टिकचु दुगु नया कळायू व हाकुगु कापःयागु कुसाया रू 
काल । याउ गु व ज्या छिगुलि न्ह्योथाय वंसां ज्वनाज्वी छिन। 
ध्याचले च्वीत व न्ह्यायमदुगु साळा कायत नं ज्या बिल। 
निभाळे ब वा वइबले कोत ला धाय हे मागु खुमत | 


चतया बा वसांनिसे झोत कुसा पासा लुमना वइ ।:अले 
वेशाखंनिसें ला. मदयक हे मजिळ। बर्षायात; छौ झन हे । . 
अझ चिकुलां नं ज्या मवः. धका धाय फइमखु ।.:, ; ४7 
छुमंति दनि २००१ साल पौष, २३ गते .नेपाले 7छको 
तमक च्वापुवा गात । थ्व नेपाळ इतिहासे छगू तःघंगु दिन 

: थें जिगु निम्ति कुसायागु गुण लुमंकेगु तःधंगु दिन 
खः । थजागु अभूतपूर्व हिमप्रपाते जितः जीवदान व्यूह्य शव 
हे कुसा खः। यदि कुसा मदुगु जूसा जि ख्वाउंयला ह 
शायद च्वाप्बी तुं छीन जुळ ज्वी । खला जि उबले मचा 
हे तिनिसां' थ्व. खासाद्दा कुसा पासाया महान्‌ गुण आतक 
लुमंनि, अभ थ्वं हे दान ब्यूगु जीवन दतले जि थ्वयागु 
गुण छुमंका च्वने । 

छं नं मिगु वा मभिग बस्तुखं बीग फल छह्ममिया 
“निम्ति जक मखु; अथे हे कुसां नं ब्याक्क मनूतयत गुण यागु 
दइू। कुसाया मुख्य ज्या वां ब निभा बचय याना बीग 
खख: |: उक्षि श्वयात संस्कृते छत्र व आतपत्र नां बिया तल । 
कसां भोग स्वास्थ्ययात तसक रक्षा या । वां दाया न 
तछ्लाया ' निभा वरण पीड़ां च ज्वर भीत बचय यां। तर 
अपशोचया खं छगू थ्व कि गुम्हेसियां वा. मबयकत निभा 
'सस्वयक नं कुसां कुयाज्वी खं व गुस्हेसियां. मूसछथार 
बा वइबछे (च प्रचण्ड निभा त्वइबले नापं छुसां क्ती मखं । 
प्राय: हि खाना हि नयमापि मनुखं कुसा 'तयमफु । अले 
'आंपा :उखेथुखे बना ज्या ज्वीमापि नं डजापि हे गरीब 
दाजुकिजापि खः। हरे! कुसा विना इमिसं गुलि दुःख स्यू जधी ! 

यंग्ग, हे थज्वीब्यु कुसा नं थोकन्हे दैनिक जीवने काडाँ . 
'चयत स्वयाच्वंग दु। तर शोषणया चक्र. ढाना नय-त्वने- 
चुने ' हेः बालाक मर्खपि, नं कुसां, बीग. गणयात- लुमंछुलमंकं 
हे न॑ वां दायका ज्वीमाळाच्चन, निभालं प्वीग सीकसीकं 
न: पुकाच्वनेमालाच्चन । थ्व फुक कुसाया दोष. मखसे 
मानवतायाः नामे धबा. दुग दानवताया हेः दोष ख 


कुसा | | ७ 

सरगते नगुत ला अल्याख दु तर अन्धकार नाश-याना 
शीतल रश्मि सुधा वर्षा यायफुछा केवल चन्द्रमा हे. जक दु; 
अथे हे संसारे अपरिमित मनूत वल, चबन, सित, तर 
बुद्ध ति असाधारण व्यक्ति न दत न आहेदु। ख जा 
बुद्ध मनू खः। वंसपोलया नं भी थें हे मां बो कला कायू 
ब इष्ट मित्र दु) वसपोळ न॑ झी थें हे जन्म जुल ल्याय्‌ह्म 
जुळ, विवाह यात व मचाया बो न॑ जुल । लिपा राज्य 
सुखश्चययात ई फाय थं त्याग याना बुद्धत्व प्राप्त याना बिज्यात 
ब निर्वाण जुया बिज्यात । परन्तु वसपोलया विशेषता 
मनुष्य जुया मखु कि जगतया अज्ञान रूपी धघकि :उळा 
थःह्यस्यां शीळ, समाधि व प्रज्ञा दारा वज्ञानिक व विश्लेष- 
णात्मक विचार व अनुभवं ल्वीका खंका बिज्याग-ससार 
राग, द्वेष व मोहया अग्नि छयाच्चन; जगत ' ठुःखमय खः 
तथापि दुःखं मुक्त जुयेग उपाय दु, विश्व परिवतनशीलः स्वः 
काम भोगे लिप्त जुया केबल मोज मजायू जीवन! हनेग 
व शारीरयात आपाछं कष्ट पीडा बीग निगू अतिवादयात 
तोता मध्यम माग लियेग हे शान्ति व सुखया छंपु खः 
तथा थःत तरे यायपुह्य थः हे जक दु, मेपि सं: ईश्वरःमदु 
घयागु ज्ञानया मत जः कयना बिज्यागुली खः। खयतःला 
न्ह्यागु 'धर्मावलभ्बीतय॒सं नं थःथः धमं संस्थापकपित 
थत छवयुगु स्व तथापि थोंतक गलिखे धर्म संस्थापकंपि 


~ ~“ 


दत उपिमध्ये भगवान बुद्धया स्थान दकसिवे च्वज्ञा । थुकियात 

आपार्ल विद्ठानपिसं माने याना तःगु दु। वसपोलया सूक्ष्म दृष्टि, 
आध्यात्मिक शक्ति, आकषक सुमधुर वाणी, दयालुता व 
उदारता एवं वसपोळ्या असाधारण उच्च व निमेळ चरित्रया 
व्यक्तित्व आदि सकल गुणं बसपोळ्या महानता प्रमाणित या। 
थोंकन्हेया भाषां धायबले बुद्ध सुधारवादी जक मखु 
कि महान्‌ क्रान्तिकारी नं खः। सनातनीतय्‌ गु सामन्ती बलि 
यज्ञयागादि व स्वाथ जाग वेदिक व ब्राह्मणवादया विश्वास, 
धम, जाति, वण, रंग, देश, कुछ आदि भेदभाव दूषित 
रूढीवाद व ईश्वरवादयात खण्डन याना थनि नीन्यासःद्‌ 
न्ह्यो हे संसारया ब्ह्योन व्यापक रूपे आन्दोलन याना 
सानववाद व साम्यवाद हया बिज्याह्य सं प्रथम महान्‌ नेता 
 दुसा बसपोछ शाक्यसिह गौतम वुद्ध हे खः। बुद्ध मनूतयत 
बिचार स्वतन्त्रताय थुलि प्रोत्साहन बिया बिज्यात कि उलि 
ह्वापा' संसारे सुं धम संस्थापक, महात्मा त्रिचारक व नतां 
र व्यूगु ` दृइमखु। वसपोळं सिंहनाद याना धया बिज्यात 
-—न्यनागु खेय जक नं विश्वास याय मते तथा ह्वापांनिस . 
चले जुया वःगु खँ धायमात्रं सय भापे सते। आपास्यां 
माने याग खं धायमांत्र प्रतीत ज्ुये' मते। 'छन्त गुरु कंग 
घायमात्रं च खयांत माने याय मते, अपितु छंग निति जक 
मखु. समस्त विश्वया कल्याण जुइग खःसा जक. उकियात 
ग्रहण या! केवळ जि धाळ धायवं तं जिग खयात नं धारण 
याय मते,  उकियात ह्वापां थःग बद्धि नि पारख याना स्त्र। 
बुद्ध थःत ईश्वर, ईश्वरया पुत्र वा दृत धका गबले नं 
दावा याना बिसज्या। गन थॉतक गालिखे ततःघंपि घम 
संस्थापकपि दयावन फुकस्यां थःत मनुष्ययां च्चे अछोकिक 

पुरुष जुइगु दावा. याग दु।. कृषणं, थःहे इश्वर धका घोषणा, 
यात । महात्मा ईसा ईश्वरया काय्‌ जुया .वळ,..ईसाइतसं 
इसाया थ्व अलोकिकताया विश्वास याय ..हे . माळाच्वन,। 
उस्लामया_ संस्थापक हज़रत मोहम्मद खुदा स्वयं. थः मखुसां 
पंगम्चर ला अवश्य खः, गुकियात  मुसमांतयस. विश्वास 
मयासें मगात। परन्तु बुद्ध. गुबलेसं थःत मानव प्राणीसिने 
मेगु छुं धया बिमज्या । झीसं बुद्धयात ईश्वर धका पूजा 
याना वयाच्चनागु छा केवल, भूल हे जक खः व. वेदिक. 
धमंया अनुकरण खः, गुकि याना बुद्ध धमया. महत्व क्षीण: . 
यात। बुद्ध भक्त वा उपासकतयत जिगु शरणे जकवःसा. 
छिमि मती लूगु पुरे याना बी जिग नां कायव. छिपि,. 
तरे जुड धका गबलें हेका बिमज्या पर॑ वसपोळं धया 
बिज्यात--हे मनुष्य! फुक सुखया गुगु प्रकाश खः, व छंगु 
हे ह्वाते दु; उकिया निति छ सुयाकं निभर जुइमागु मदु । 
नुष्यया थः मालिक थः हे खः मेपि मालिक सुं मदु। 
प्रयत्न छा छं थःम्हं हे यायमाः, तथागत छा छ सम्म 
क्यनिम्ह खः। कुतः हे निर्वाणया ताचा खः। . 

शास्ता सय व श्रद्धाया पक्षे खः--अन्ध श्रद्धा वा अन्ध 
रम्पराया मखु। पुछांग वा न्हूगु न्ह्याग ख न वसपोळं 
विवेकया तराञ्ची मळंसे गबळं याना बिमज्या। ह्वापांनिसं 
वयाच्चगु . खय्‌ अथ विश्वास तोता बिमज्या परन्तु पुलांग 
फुक सही व न्हूगु ब्याक गलत घयागु नं वसपोलया विचार 
मखु। चमपोलया हरी जन्म जुइमात्रं श्रष्ठताया कारण जू 
मवं कमे, याना हे जक श्रेष्ठ वा निकृष्ट जू वनि। वसपोळं 
आज्ञा दयकछ--गुगु सार्थकगु, धमपर्द युक्तगु, त्रिधातु अर्थात्‌ 

गं, दष वे मोह जनित हिंसा आदियात तापाका छइग 

जुड ब गकि शान्तियागु अनुसरण याइ ब बुद्ध वचन खः | 
मेग गग थुकिया विरुद्ध जुइ व बुद्ध वचन मखु। भिक्षुपत 
सम्बोधन याना वसपोळं धया बिज्यात-- यदि सुनान॑ 
जिगु निन्दा यात, धर्मया निन्दा यात वा संघया निन्दा 
यात धका छिमिसं च निन्दा याम्हया प्रति तं पिमकासे, 
खिन्न मज्ञुसे छिमिसं विचा या कि थुकी दोष दुला कि 
मदु, ध्वं घागु ठीक जूछा चा मजू, सत्य वा असल! त॑ 
पिकाल वा खिन्न जुल धासा थुकि छिमित हे हानि जुइ । ” 


आपाछं विद्वानपिनि धापू दु भीग नेपाले ब भारते 
जक छु एशिया ब संसार भरे हे बुद्धयासिक तःधंम्ह वा 
च्वच्ह्याम्ह मेम्ह मदु । संसारया वागू भागे धया ४ बसपोळया 
सिद्धान्त वा मत प्रसार व मान्य ज्जुयाच्चंगु ठु। भन था 
युदया आशंका न्द्या वयाच्वंबले थुकिया गुलि आवश्यकता 
दु व स्पष्टतः महसूस यायफु। अझ धायमाल घासा बुद्ध, 
घम ति थोंतक सं महात्मा अथवा ध॑म संह्थापकया सिद्धान्त 
नं प्रचार जूगु मरुनि यद्यपि इमिसं न्ह्याक हे प्रयास 
थयायमा । इतिहासकारतय्‌ धापूक्रथं विशेष मान्यताप्राप् 
भारतीय ऐतिहासिक त्वाथःया श्रीगणेश जूगु ने बुद्धया 
मयनिसे हे खः। भारतीय दशनमध्ये बोद्ध दशन नं छगू 
खः, गुकिया स्थान मेगु स्वया असन्त च्वन्ह्या। बुद्धया 
सिद्धान्त केवल व्यावहारिक ब सामाजिक जक मखु कि 
दार्शनिक व बज्ञानिक तथ्यं नं पूर्ण जू । अर्वाचोन कालेमाक - 
सया साम्यवाद्या नमोवागी बुद्ध निदोला वर्ष न्ह्यो 
संसारया न्ह्योने तया बिज्च्यात। पिद्याम्हं नसा, प्वचीम्हं 

यसः व गृहविहीनम्हं बास म्हयगु तृष्णा मखु, परन्तु यदि 
सुनानं. थुकिया वास्ता मयासे लबःया लालचं भकारि: का 
'भकारि अन्न, थान का थान कापः, खां खां छे: मुंकल 
धासा थ्व तृष्णा खः व थ्व हे तृष्णा दुखया हेतु खः । 
तदथं बुद्ध ब्यक्तिगत सम्पत्ति ब शोषणनीतियात गल 
प्रोत्साहन बरिया बिमज्या । | 

जन्म जुइगु दुःख खः, वृद्धावस्था दुःख खः, मृत्यु जुररा दुःख 
खः तथा इच्छा पूण मजुइगु नं दुःख हे खः। छक्कछं धायबले 
भव फुक दुःख हे दुःख खः। थ्व सत्य खें खः कि संसारे छु गुगु 

व ब्याक अनिल, क्षणिक, परिवतनशीळ ब नाशवान्‌ खः। 
दु ख॑ मुक्त जुइत ह्वापां दुःख छु खः व दुःखी सु धका नि थुइकेमा 
अले दुःग्बयागु कारण सीकेमाः व कारण थुल धायव .बयात 
व्वाह्नायगु माग खंकेमाः अले चफुना नं छवयमाः। थ्व हे 
भगवानया संसारयात अमर संदेश खः दुःख ब दुःखं मुक्ति 
“व हे बौद्धधम खः । दुःखं मुक्तिया माने निर्वाण--परभ सुखया 
प्राप्ति । 

गुलिसिन बुद्ध धर्मया कुं खिना धाइ कि बोद्ध धर्म निराशा- 

वादी धमं खः, थ्व इमिगु मिख्याना हे भूल खः । छाय धासा 
बुद्ध धम दुःख जक दु मधा परन्तु दुःखया कारण दु, दुःखयात 
मदयके फु व दुःखं मुक्त जुइगु उपाय नं दु धायगु हे थ्व॒या 
मूल सिद्धान्त खः। बुद्ध आत्मा स्थिर व सृष्टिकर्ता ईश्वर 
दु धका गबले माने याना बिमञ्या, बरु थुकिया घोर विरोध 
याना बिज्यात । वसपोल्या क्षणिकवादयात थोंया. वेज्ञा- 
निकतयसं सय स्वीकार यायमाल, तथच अनीश्वरवाद व 
अनात्मवादयात नं । 

कोम, क्रोध. लोभ, माह आदि बन्धन मुक्त ।जुग्ना केवल 
इच्छाचक्रया अपेक्षा उच्च आदशेंपाखे .न्ह्या बल्नेगु; मनूयात 
मनूयागु रूपे स्वयगु; मनुष्य जीवन सफछ:व उन्नत याय शुः 
पाप मयायगु अर्थात दशाकुशल कम विरत जुश्गु, पुण्य सश्वय 
यायगु, थःगु चित्त शुद्ध यायगु "थ्व हे बुद्धया शिक्षा खः । 
बुद्ध धर्मयात जाति, देश, बण, रङ्ग, मत, सम्प्रदाय आदि 
'सीमानाय चिना मतयगु थ्व बुद्ध भगवान्या महान साँस्कृ- 
"तिक उपादेय खः। थःगु फुकं विचार संस्कृतया जटिळ- बन्धन 
मकंसे लोक भ।षाय्‌ प्रकट यायगु सच साधारण जनताप्रति 
चसपोळ्या प्रेम वा उदारताया दसु खः। थथे घायगु अति 
शयो क्ति जुइमखु कि मनुष्य जीवनया विषये आथिक, ' सामा- 
जिक च धामिक ज्याखँ पाखं सुयातं हानि मयासे जीविका 
याना मनू-धम पाछून यायु, मनुष्यया थुगु लोक ब परलोक 
उन्नति ज्ुइगु फुक धम तथागतं देशना याना बिज्यागुळी 
अन्तभूत जुया च्वंगु दु | जि ब्राह्मण, जि क्षत्रिय व जि 
उच्च घरानिया कुळे जन्म जूह्य धका सुनाने सुयातं कललेगु 
चा हेय दृष्टि खयगु जन्मसिद्ध अधिकार सुयातं .मढु। न त 
पिद्यापिन्त पुलुपुठु स्वका नयगु अन्न जज्ञे ढुइ्गु, निधा पझुया 
बलि बीशु, ब्रह्माया सृष्टी जिपि हे जक श्रेष्ठ धका घमण्ड 
यायगु हे बुद्ध धम दु। अपशोचया खे खः वडिक -घम थें हे 
भोसं बढि बीगु, यज्ञ यायगु यांना बया च्वना । 
बुद्ध-धम संघया धम खः; संघया अथ खः समाज, समाजया 
समष्टि हे विश्व खः उकि धायफु- बुद्ध धमं विश्व घमं खः गुकी 
विश्वयात कल्याण यायफुगु, व अन्धविश्वास रहित त्यत 
दु। बुद्ध धर्म थोंकन्हेया संसारे दुगु धर्म मध्ये छगू तःघंगु 

धर्म खः। थोंकन्हेया समस्या विश्वयागु समस्या खः थथे 

थोंकन्हेया धर्म नं प्रगतिमूलक मानववादी धर्म ज्वीमाः। 
आपासिया धाचो दु थोंकन्हेसिया युगयात छोगु छुँ धर्म दुसा 
व धर्म बुद्ध धर्म खः। थोंया संसार निभाया जले हेराथें प्वाला 
प्वाला थिनाच्वंगु पलेछा छप्तेया द्योने च्वंगु छः थं कलकल 
थीसां झुलझुळ सनाच्वन | स्वयबले बांलासां उखं फय्‌ बइला 
५ खं फय्‌ बइला धका ग्याग्यां न्हायपं तीती स्वाका च्वने 
मालाच्बन अतएव मेमेगु बखते स्वया थोकन्हेया बख्ते 
हे खः महाकारुणिक शान्तिनायक बुद्ध लुइका वयना थका 

यागु मूल सत्यया विषये अपो विचार याय मागु ब उकिया 
अनुसरण याना यके माशु। 

थोंया युग वैज्ञानिक युग खः । थ्व युगे देवदेवीया अस्ति- 
स्वयात माने याइगु जीणे अध्यात्मवादया सिकं इह लोके 
मानथमात्रया हित सुख जुइगु परलोके निर्वाण फल प्राप्त 

गु अन्ध विश्वासया खिति-बः मथागु मानववादी धमया 
आपा मू दु। डोके थोंकन्हे कीत उजागु धर्म मागु दु शुकी 
“बहुजन हिताय, बहुजन सुखाय’ व “आदी, मध्ये व अन्ते 
कल्याण जुइगु' शक्ति दु। हानं उजांगु धम हे भीत यो शुकी 
जाति, बणे, मत व देश आदिया बन्धन मदु व युगयात लोगु 
शद्ध उदार तथा शान्तिमय वातावरण हयसु सदुपाय दु। 
मेखतं धायबले थोंकन्हेया युग हे मानव प्रधान युग खः अत 
थ्व बुद्ध धमं मानव प्रधान युगया हे धम खः। 

शान्ति प्रेमीत थोकन्हे छप्वा म्हुतं थें हालाच्वंगु दु-- 
महामानव शान्तिनायक भगवान बुद्धया विचार धारांहे 
थोंया कुळाय्‌ कुछाय्‌ जुयाच्वंगु संसारयात बचे याय फइ । थ्व 


वी 

निविबाद खः कि बुद्धया धर्म चुपि व तळवारया धम मखु 
बुद्ध धमया नामे गबले हे हि बा न्ह्यागु मदु। थो भीसं 
बुद्धयात न्हूगु विचार स्त्रयमागु दु। बुद्धया पाठ पूजा यायवं 
व जि बोद्ध खः धायव॑ न झीगु प्वा जाइ न विश्वे शान्ति 
वड्‌ । परं झीसे बुद्ध भगवान्‌यात म्हसीका बसपोळ्या मध्यम 
मागे न्यायमागु दु) विश्वे शान्ति व सुख हयमागु दु। गनतक 
झीसं- रुढीवादयात थः म्हया बुद्धवादया मृति मथुइकुसे 
च्वंच्चनि अनतक भीगु देश सुधार जुड फइमखु। बुद्धयात: 
द्यो धकाजक पुज्यायगु मखु कि बुद्ध क्यना बिज्यागु ळयू. 
न्ह्यायगु हे बुद्धिमानी खः, शान्तिया लपु खः व देशयाः 
इज्जत नं खः । | 


elt क 

धोभेग: 


अथे सोसा धोभेग: छुँ नं मखु, धो नया खालि ज्वीव 
वांछवे बहःगु ,छगः चाभेगः । तरं भचः कथीक स्वत धासा 
घौभेगः झीगु समाजया सिकं-बुकं मगागु“ छता जवळं खः । 
सवेप्रथम मचा ब्वीसात॑ हे भीत' घौभेगः माठ-मचा प्वाथे 
दुबळे धौ नका ल्यंकरा तयागु धोभेगः हापां मचाया पि तयत 
ज्यालगे जुई । अले थ्व हे धोभेगते जयबिलि ब्यंकेत पि 
ध्यना छासे वायू यंकड, गुगु कवि ' ब्यथित ' जुया घांपूकथं थ्व 
छासया हाकिमयात बी यंकेगु जनसंख्या बृद्धिया रिपोर्ट खः ब 
निर्माणया छुवा ने खः | अथेहे सित कि सिथं यंकेबले घोभेगते 
सो तया सो सायमाः, गुगु जनसंख्या हासया सः कनेगु खः व. 
विनाश ब्यूगु सरा खः। जन्म व्‌ मरणया बिचे गुछि काल भोसं 
हनि थ्व झोगु जीवन खः थ्व जीवने कीत धो व धौभेगःया 
गुलि आवश्यकता दु व थळी ध्योया अंश दुथ हे दु घासा नं 
पाइ मखु। 

घातुया थळबल वा चाया भाँडाकुँडा झीथाय छे दुर्हां 
वइबले ह्वापां न्ह्यागं खाछि हे वइ तर घोभेगः मीगु छे गबळं 
पवनं दुहाँ मव: | आतक घ)।भेगः छे प्वनं दुहा चल धागु जि 
मन्यनानि नत छिपा हे न्यनेमालि। थुथायू सुनार्न न्यने फु 
अयूसा गनं पिने भ्यू स्यायूक: बनेबले पिनें तु धो न्याना नया 

धोभेगः छे खालि लित हयूबले छु यायले ९ थुकिया लिसः जि 
थन बिया च्वनेमागु मखु छायूबासा थ्वया लिसः थ्वया न्ह्यसळे 
हे प्यपुना च्वंगु दु । धो नय्‌ धुका भेगः खालि जुल धायगु ला 
हान छको उन्ह्याय्‌ बाबु जुया थमं नयधंगु मरि हानंवहे मा 
'धका ख्वयगु थें खः । थोंकन्हे देशी दुरु बा देशी वासः न्यायूबले 
गोळतिन, सिसि फ्वसा बःथं झीथायह्वापां थथे फ्वसा बःगु 
धोया फ्वसा धोभेगः हे ञबीमाः । | 
थनि ६००० ति दँन्ह्यो हे वेदिक आयतयसं हविष्यंय़ा 
ज्वलने अग्नि देवतायात ध्यो छीगु याना बःगु वेदे उछल ख 
'दुगुलि मनुखं धो नय सःगु ला थ्वयासिनं यक हे शताब्दि 
गो ज्वीमाः | छायकि ह्वापां दुर्या धौ मञ्बीकं ध्यो दृ 
सखु। जनं सा मे आदि लहिना दुरु न्ह्याना त्वने सया छुं 
काळ छिपा हे धो नयगु नं थ्वीकल जुइ । कचिगु दुरु ताउत 
तक तंयबले खार्पा वनिगु व सुना कने तयातयाशु दुरु 
रूवःगु खना हे इमिसं दुरुयां ल्यू धोया रूप श्वीका काळ। 
थुथाय्‌' तक पाषाण युग फुले धुंकुसां धालुया थलूबल 
आपा मदुनि । उकि दुरु तयूगु थळ्या ज्या पंत्वाचां काल 
थ्व पंत्वाचा अर्थात्‌ कया लिपातिनि थ्वया संस्कृत रू 
थ्याका दयूकल | अतएव घौभेगःया पूर्व पुर्खा पंयागु कं खः। 
आतक नं भोथाय गांगामे क॑ व थ्याकाया चल्त द हे 
दनि । तर नेपागा थं जागु धोया चलन अप्पो जुया नं छे 
छे सामे लही मछिगु व मफुगु थासे व्यापार छिकेगु लागी 
कुझा दाज्ञुया सहायता नं दया धोभेगःया प्रचार जूगु खः । 
'नत्रसा धो न्यायमा: पतिकं थ्याका नापं न्याना च्वने माळ 
धासा घोयासिन थ्याकाया मू हे आपा तू वइ । उकि 

नेपागाले थ्याकाया चल्ति मदुगु खः। गाँपाते धौ न्यायूगु 
चलन उस्त मदु छायूकि अन सा मेया आहारा घाँय 
प्रशास्त दुगुलि व बुयात नसा सोसा माःगुलि नं सकस्यां 
छे सा-मे आदि लहिना तइ। थःत गाछि दुरु व घलि अन 
गबळं मप्वं। थथे हे जुया थोंतक नं गां-गामे व पहाडे 
श्याकाया आयु ताहाकया - च्वन । म 

__ ओलाभेगः, दांभेगः व बातिभेगः थं हे धौभेगः नं छगु 
किसिमया भेग: हे खःसां थ्वया : आकारे छं पागु खनेदु। 
मेमेगु भेगः अधगोलाकारया रूपे आपालं मिले जू तर धौ 
भेगःया आकृति अथे मखु। धोभेगःया छांटे प्यने अधगोळाकार 
हे बाँ लूसां बिचंनिसं सलीया हःथं चक्कं । थ्वया बनावटे 
थथे पाशु ब्यापारिक कुशलताया चि खः | घोभेग'या आकृति 
नं मेमेगु भेगःयागु थं हे जूगु जूसा थुकी धौ आपा दुसां स्वयबले 
आपा खने दइ मखु व ग्राहकतय्‌ मिखा हे लुदनि मखु। तर कवे 
_चिच्चा जुया नं च्चे चना ब्यूगुलि घो आपा मन्ह्योंसां ब्वाय 
खनेदु। हानं प्यंचाके गोमुंगुलिं मेगु न॑ ज्या ब्यू ब खः धो 
न्याना जवना वयूबले वा भ्वजे धो तःबनेबले घोगो इलाय 
तया न्यापचिनं भर बिया बालाक ज्वने छि, गुकि याना प्याना 
च्चंगुलि चुछु बिया ह्वातं तोफी धेगु नं भय मढु। धोभेगः 
धायमात्रं गोधो भेगःजक भोग न्ह्याने धुक्क च्टंबःसां पाघो- 
गुकियात जुजुधो नं धा- मेगः नं छगू प्रकारया धोभेगः हे खः 

वया आकार ठीक पाचा थें पाचाचिगुछि हे थ्वयात पाघी 
धाग खः। साधारण धोमेगः स्वया शुको अष्पो आकर्षण दु 
घयागु थ्वया रूपं नं स्पष्टतः क्यं । थुलिजक मखु थोंकन्हे वाति 
भेगते ब कोरिचाय तया = धो मी हःगु सनेदु, तर थक आपा 

थाना मोहनी व स्वंतिया हले जक । ख जा प्रगतिशील संसारे 
धोभेगःया मेमेग किसिमय़ा आकार-प्रकारे नं आतक परिवतन 
मवळ खइ मखु तर इतिहासथा पत्रे घोभेगःयात स्थान मदुगलि 
थोंकन्हेया धो गः बिकासया गोत्वाथले थ्यनाच्दग खः कीसं 
सीके मफुनि । 
मनू धायवं बसतं पुनाच्वंह्य मनू छुमनि थें, सुनानं छः त्वने 
धायव ताँफ वा करुबा रःहाय यंकइ थं धौ घायमात्रं झीथाय 
नेपागाले. धो सहितग घौभगः धका सकस्यां मने लुड | उकि 
भीथाय घो व धोभेगःया. सम्बन्ध देह व आत्माया थें खः.। 
सा स्वाना च्वँतले दुरु न्द्याया त्वनेत जक मखु कि सा सित कि 
धया छे गू क्वे ब छाया नं आपाळं ज्या का | थथेहे घो दतले- 
जक धोभेगःया उपयोगिता दंग मख कि धो हजम याय धंका 
नं घोभेगःया आपाळं ज्या घः। अथे ला न्ह्यागुं बस्तुया तथ्य- 
यात सीका गछिगछि तःताजि प्रयोगे हयसल उलिजलि हे 
विकासया. पछा च्वःग घाइ। ह्वावक च्याकंया नापं' गलिखे 
ज्यावः थें घोभेगःयात नं सिति मछसे ज्या कायग भी भाज्जु- 
अबुपिनि माळ दु थें मालया चाळ “बोका फाइदा कायसःगया 
दसु खः । 
न्ह्याग वस्तुया ने गुलिगुलि यक चल्ति जुइ थ्वया उत्पादने 
नें उळिडळि हे वृद्धि आपा यायूमाढा बइ। अले. गुगु ज्या 
यानां मद्याइ व ज्या याबत रुूनूत चाकु सवा दुधाय्‌ सुजित 
शुनि थें आकर्षित ज्वीगु छा स्वाभाविक हे खः । थ्व हे 
नियम धो ब घोभेगते नं लाग जू. तर गलिसम्म घासा श्रम 
विभाजनयात हे यत्र ब्यूग जात भापेग बानि मतंगलि धोभेग 
छीगु व घो फिनः मीगु नं योयोपिख यागूत भचा थाकुचा । 

अतएव धोभेगः छीग आपायाना भळननीया कुक्षातसे ब घौ 
फिना मीगु थेचो, सुनागृथि, चो भा, पांगा व ख्वप आदि थास॑ 
थःग त्वा वा गांया नामे ह्लापांतं रजिस्टड थं याना तय 
धुंकल-। उकि इमि धो फीग व्यबसाय नं आनुवंशिक पासबाछा- 
तयूस॑ न्ह्याह्मस्यां यासां ज्यू | गोघछी थेचो नामूद थं पाघली 
ख्वप सवेप्रसिद्ध । धोया जुज़ु जुज्नुधौ फीगुळी आतक ख्बपे- 
तयत सुनान॑ त्याके मफुनि । न्द्याग थज्ञु धोया जक ज्या याना 
न॑ छुं जातया जीवन-रथ बांलाक है न््याना च्बंगु दु। | 
सघ कायग मंगल कामना ध काय सिद्धिया द्योतक खः 
सघं निगू किसिमयागु दु-- धौसर्घं व गोसघं । धोसधं तुकुं 
तया देह पूजा यायत ब गोसर्घ छुकु याना प्राणेश्वर न 
लुदंकेत खः। मी समाजे मचा-जंको, कयतापुजञा, बरे छीगु 
बाहाय्‌ तय गु, पस्ता. बुराबुरी-जंको आदि ब्ह्यागु हे यासां 
सघं मकासे मगा । थजागु ज्याय स्यापि थःथितियिसं सर्घकु 
छुयाहइ शुकी गोधो न॑ दइ। गनं तापाक तःन्हतक प्रस्थान 
यायबले च तःच्चतं उसाँयमरु छाइबले तथा गनं ग्यानापु 
थासं कुतु-कातु वना काळया म्हुतुं बचे ज्वीबले हषे बढाइया _ 
रूपे सघं बीगु चलन दु। डकि थजागु न्ह्यागु हे अया यासां. 
धौ विना छुं ज्या चले मजू । झीगु समाजया तर्घध वा 
चीधं +वजे न॑ नुसिले न्यो घौ तयूमाः। तर थॉकन्हे ह्वापा 
स्यो सवसाधारण जनताया आर्थिक स्तर काहा वंगुलि | 
'चुषपाभावे पत्रम्‌?' धया थें धो हे तयमाःथाय्‌ न॑ धोबजि निगः 
वाळा ब सघं घोषती पचिन थिकः थिकः न्हुका जक जूसां ज्या 
काय मालछाच्वन । 
तप्यंक स्वयूबले घो नयतजक खः तर भी आज्जु अबुज्ुपिर्स 
घौ नयन्ह्यो न॑ धोया आपाळं ज्या का । सघं कायुबले घो 

सिह्दः तीशु, प्रस्थानया वेलाय लुगाया जः खः लःधःया 
द्योने मंगलया प्रतीक स्वरूप घोगो ब्वयगु व गुथी गुथ्यारं 
चा पाछाखं छुँ ह'कइंबले घो द्रप कायगु नं या। किसा- 
नितय्‌ तःघं भवजे जिलाजन भवय्‌ सिघछ कि घो त्वपा लहर. 
बाजी याइ। हानं इमि पस्ताया कत्राभ्वय बनेबळे धो तया 
बीशुळी खुब चर्चा यायूगु नं चलन दु । गबळं गबळं अस्योपि 
भरीतयसं पकनासपुजा वनिपि मिसातयत घोभेगते क 
तया धोने भति भति जक घो तया भंगः ने छाययो ह । 
थुकर्थं घोभेगःया ज्या ठट्टावाजी नं दुथ्या । मेमेगुळी स्वया 
धौ ख्वीगुछी भचा अपो ख्य्राचो नं तयातःगु दु-- धो 
खुया नळ कि ह्य छम्हं भुयूद्य मचा ब्वी धाइ। थ्व धो खुया 
मनकेगु अःपुगु उपाय खः। हानं थ्व धोया हे बारे मेगु नं 
छक्वाचा खं दुब खः ससःमांया थाय नख्या बंबले सस 
माम धो तय लोमकुसे नु चामके यंकुबले बाथःद्य जिलाजनं 
न्ह्योने च्वंगु धौ कयना खँय रंय आपा छा मपा धौति धो ति 
पा का धका धो त्यका नल हूँ | ख नं भवय्‌ न्यू धुंका घो. तय्‌ 
महल कि झोत व भवस्‌ भचा अपूर्ण थें हे च्वनिगु | थुकि 
सीदु कि की समाजे भ्वयूलिसे धोया सम्बन्ध गुलि कालु । 
शव भवय्या अन्ते धो तयूगु चलने याना जि स्वयबले छा पबा 
जाल कि धोक चइगु ने घोयाशु हे गुणगान धासां 
पाइ मखु छा धया थेंच्वं । 

` ज्ञागु धोभेगः ध खालिगु धोभेगः दाँजे यानां स्वत 
घासा धनी ब मरीबया तुलना थें हे खः घासाँ ज्यू । मध्य 


चगया छे धोभेगतं गुछि ज्या ब्यू थःथः छे थतळें कतलें 
बांलाक मिखा ब्वया स्वत घासा यथाथ खनेदइ। तर उच्च 

धरानिया वग गरीबतयत नाले मझा थे धौमेंगःयांत "यही 
मनूया न्ह्योने ब्वय यंकेत धासा न्ययाम्ह भचा थिकि हे पं । 
खनं थः मचा हे जूसां भचा तसकं बांमलाह्य जुळ कि 
थः मचा धायबले नं नुगले तिक्के मिनेयो । छेया लाज्या 
मिसातयूगु ब्वहले छागुछि घोभेग:या विभिन्न प्रकारया उपयोग 
न॑ प्रायः मिजंतयूसं स्वया मिसातयसं हे अप्पो स्यू । 

धोभेग: गोरखनाथया हण्डी थें हथायबले न्ह्यागं ज्या 
कायू ज्यु । विशेषतः धोभेगः कांचा, कोरि आदि थले 
पुसां प्वीत ज्यू । भवय्‌ भखाबले धोभेगते चि मल्ताचुं तया 
सुवातयूत लःह्वायत ज्या छि। मकः न्ह्योने मदइबले मि त्वीत' 
ज्या व: । बहचा गोगुलि माल कि न्ह्यागं तया ज्वना ज्वी 
छि । त भ्वजे ब्वघासा तयुत थळया ज्याला थ्वया हो 
नामे ठेक्का जूगु धासां पाशु खं मखु । गर्न गर्न छा जि थीमेगर्त 
स्वांमा कसिया ज्या ब्यूगु नं खना | मचा ब्वीसाथ मचाया 
पि तयत व सीया सिर्थ यंकेबळे सो सायत घोभेंगः.हे मदय॑क 
मगा । हानं भूतं पुनिबले न॑ धोभेगते तया बौ तय यंकर । मचा“ 
तयसं धौभेगःया प्यने होखना खाशि छयका आतिशवाजी 
छूवय थें याना ह्वित३ह। फों-फी बइपिन्त न॑ छं-छा तया धोभेगः 
श्याकं बिया छवयत नुगः स्यायम्बा; यंकइम्हे सित नं ज्या छि! 
थुलि जक मखु गरीबीया सीमा नाघे ज्जुया फ्वँवने माली- 
बळे तकं घोभेगः जवना फ्वंवनेत ज्या ब्यू । धाइ नाप॑ दु "आसे 
रे छन्त, धोभेगःचा ज्वंका फ्वंके व्छय्‌ मानि । 

थायचा पतिकं देगः ब चीभा दुगु दे जूगुलि हूचा 
पंतिक द्योया नां कायूगु व थः नयून्ह्यो द्यो छायगु न॑ झीथाय्‌ 
गाक्कं चलन दु. । तर द्यो स्वया नं मनू चलाख जुया ला 

मस्यु 'द्यत लःसि, थःत फंसि ' धयागु उखान जक मखु ज्या 
नं जुया च्त्रेगु खनेदु । थःत बजि पिचा सा दत लंपिचा, 
थःत सोमा सा द्यत धाला; थथे हे थःपित गोधो सा द्यत 
धोपती निपतिळं कुगाक्क ज्या ब्यू । तर भचा मछालापुगु खँ 
छा थ्व कि थोंकन्हेया न्याखे बकुलागु समाजे घौपती निपती 
जायकेत हे प्यंगः घेबां धकचक जुइ धंकल। तर न्द्यागु हे 
धासां थ्व ला खः हे घायमाः कि घौपती धोभेगःया दिव्य 
रूप ख:-- गथे मनूया न्ह्योने द्योया प्रतिमा । 


प्रजातन्त्र वसंलि आला भी सकल नेपालीतयसं न्ह्यन्ह्यं हष 
बृद्धिया सघं काय दइ धका सकस्यां मने आशाया स्त्रां हयकुगु 
खः, तर थोंतकया वषया गोचामछि घःचा तुलं नं सकरस्यां 
मनं तुं थं जागु परिस्थिति आतक मव: । बरु भजक धौ न्याना 
नंय्‌ फइगु अबस्था छा छखें खालिगु घोभेगः जवना फ्वंत्रने 
सालिगु अवस्था वइ थं भ्यानापुसे च्वना वळ । नं न्याया 
चा मगागुलि बिचरा अबोध जनतां प्रजातन्त्रयात नापं 
घृणाया दृष्टि स्वयाहल । थथे धयां हानं थों विश्वे न्यंकभनं 
: मखंक दाय दु व घे घे बल्ला ? कासा ह्ितुझितं आवेशे 
चया दांगा-दु'गु हे ज्वीला धका नं ग्याय माला च्वन मादक 
पदाथया सेवनं इपां थिपां मस्यूपित धोया सेवनं महोषधिया 
ज्या ब्यू थे, थोंया विश्वया तःगो-छयों तयत नर-बलिया 
पोसःया पलिसा धोसघं बिया शान्ति रूपे हयमाला च्वन व 
इमिगु शान्ति विरोधी खिचातानी बुद्धियात धोभेगःचा 
ज्वंका छूय माळा च्वन | 

गोधो मंगल ब शान्तिया प्रतीक खः थें घोभेगः निर्माण 
च विनाशया प्रतिरूप व गरीब जनताया गोरखहण्डी खः 

झीगु समाजे धोभेगतं थुलि तक छातुक हा कया च्वंगु दु कि 
४ यावच्चन्द्र-दिवाकरो ? धया थें गनतक झीगु समाज दु 
अनतक घौभेगः दइ, गनतक धौभेगः दया च्चनि अनतक 
नेपाल सस्कृति नं ल्यना हे च्वनि । | 


... .( ललितपुर नेपाल भाषा समितिया निबन्ध प्रतियोगिताय्‌ 
सबं प्रथम जूगु ) | 


ज 

न्हायक 


सभ्यताया स्वाथः गया थहाँ वंलिसे मनूतयत खालि 
नय गु व खनेगु जंक ज्वळनं मगाना आमोद-प्रमोद्‌ वश्चङ्घारिक्र 
जीवनया 'ज्वलं नं ताळाके मालावछ। थजागु हे ज्वल मध्ये 
ह्वायक नं छता खः। दां स्वतः नयग व तीग चीज मखया 
नं कांल-बिलया व्यवहार छिकेत मदयक मगा थ ह्वायक प्रत्यक्षत 
मेमेग॒ तिसा-बसः थें तीगु ब्र पुनेगु साधन मखुसां आलंकारिक 
जीवने मजिमगाग छता माध्यमिक साधन खः। धनीयाग 
ज्वीमा वा गरीबयाग माला स्वःसा ह्वायक मरुग छे प्रायः 
ल्वीके थाकी, तर गलिसम्म धासा गुलिस्यां छे ह्य छम्हं 
खनेदुगु हुळबिया ह्वायकं दुसा गुलिस्यां छे ख्वा हे बांछाक 
खने मरुगु बुळगु ह्वायक्र। जिगु मतलब खः आपा याना 
न्ह्याम्हेसिगु छे नंह्वायकं छपा ढा दहे दइ। 

प्राणीतय्‌ पुचले आविष्कारया हकदार सं.दःसा मनू हे 
जक खः | अले आविष्कारया प्रसादया भागी ज्वीगु नं मनूतय 
हे भाग्ये ळा वंग ळा स्वतःसिद्वग हे खँ जुळ। तःथंग वा 
चीधंगु आविष्कारया प्रथम चरणे मनूतय॒त आविष्कार गुछि 
आश्चय चकित याइ डलि हे हषित नं याइ। पुखुळी वा 
मन्ह्यागु छसे स्वया जक थःगु ख्वा खयाच्त्रेपि मनुखं ह्लापां 
हायकंया. आविष्कार याना थःगु ख्वा थमं बांळाक स्वय्‌ दुबळे 
गुलि लय-लयू ताल जुइ भोसं ताकताक जक जूसां अनुमान 
याय्‌ फुगु खँ खः। थ्व ह्वायकया प्रथम सृष्टियात चानचुन 

घायमज्यू छायकि छगू छा थ्वं थःत थमं खंके बिल मेगु 
थुकिया हे आधारे थोंकन्हेया चश्मा, दूरबीन व सिनेमा 
आदिया विकसित आविष्कार जुळ । अभ विज्ञानया प्वाथे 
छुछु दनि श्व धायफुग ख मखु । 

मीथाय्‌ द्योयात स्नान याकइबले छयलीगु ज्वलाह्ायूकं 
स्वया भोसं न्ह्यलुमंके फु खाया ह्वायकंयां न्ह्यो कंय आदि 
धातुया भ्वी टळक वयका ह्वायर्क॑या ज्या काळ ज्वी । थोंकन्हेया 
हायूकंया प्रचार ज्जुसंलि ज्वलाह्वायकयात लिथु बळ तथापि 
संस्कृतिया मतिनां थोंतक नं स्वयत मखुसां द्योयात खेचायकेत 
व मेग छ़ं न ठं रूपे थ्वया चलन दहे दनि। नकतिनि 
सूर्या लुइबले ह्याउँक रश्मि पिज्वःग॒ खना ज्वलाह्वायकने नं 
सूयं थे द्वी गोळाग चक्का तया थ्वया छचाळ अग्नि 
ज्वालाया बुट्टा क्यूगु ज्वीमाः | थ्व हे बुट्राया नामं थ्वया 
नांनं ज्वाळाह्वायक धका च्यन जुइ वा ख्वा खने दयक ज्वाला: 
ज्वाला थिको तःगुलि ज्माळा हायक॑ धका धागु नं ज्वीफु। 
धाधां लिपा उच्चारण पाना ज्वाळाया ज्वछा जूबन । 

मिसामचा भिनिन्हुतक बाह्वाय्‌ तया ब्यंके खुनु ज्वला 
ह्वायक व सिह्कःसू ज्वंका स्थान गणेश पुज्याके छबइ । जज्ञ 
शाळायू तया ब्याहा याइबले न्यागः सपः हिकइ खुनु भातम्ह 
सिह्लःमुछी च्वंगु सिह तिका चुसिह्णः तय्‌थुंका ज्वलाह्मायुकंया 
हायक॑ क्यने भाय याइ। सीया दुःखं च्वना दृव्यंके खुनु 
हाय॒कं फुके यायत ह्वापां नउनं ह्वायक क्यनि, तर थ्व ह्वायक 
दुःखे स्वयूगु जुया थुकी वुट्रा-बाट्टा छुं दइमखु। थुक्रथं ज्वला 
ह्वायकंया ज्या झीगु समाजे ल्यना हे च्वंगु दनि। छक्ष्मीद्योया 
ज्वेसा मध्ये छता ज्वळाहायकं नं खः। अले बालाचःहृयां 

= छुतिया इन्द्राणीया खःनाप थंहिती झोलाक ब्वय हइगु ह्वय 
खः मध्ये छखः ह्वायकताला द्यो छा ज्वलाह्वायकं हे जुल । 
थःत माक्क साधन फुक दो भाषा पुज्याय गु चलन दुगुछि 
ज्वलाह्वायकयात नं छद्य द्यो माने याना तःगुली अजुगति 
चायमागु छं खैं मरु। झोगा संस्कृति हे थुजागु कि मोहनिया 
मिज॑तय सफू) कलम, ग, वज्र, मुग ह, त्वाकः, कू, कक चा, 
चुपि पुञ्यासा मिसातम्‌ यं, हाथा, उमू , छल, खतांमुगः, घः, 
छोमा नापं पुज्यायूमागु। थथे हे जूगुलि श्वगारया माध्यम 
स्हायकंयात नं पुज्याना तःगु खः। 
थोंकन्हे भीसं छयला च्वनागु म्हायकं खा-पात्तायागु ख 
शुकी छखे पाहा इला तःगु दइ थ्वया मेपाखे स्वेबले भी गथे 
च्वं अथे हे दुरुस्त खनेदइ । न्ह्यागं छता दत कि उकी क्रमश 
विभिन्नता चइ्शु स्वाभाविक हे खः। एवं ह्वायक्र नं नाना 
कारयागु दु--तःपा चीपाया जक ख मखु कि थुको स्वयबले 
घ हे छुपा ख्वाया ने किसिम किसिमया किपा खने दइगु। 
स्वभावतः न्हायकंया ज्या खः न्ह्योने च्वंगु चीजया प्रतिविम्ब 
पिछयूगु अले वाला बांमला ख्वा खने दइगु ला भि मभि 
पाह्वाया गुण तथा थथ्याप्वा (८००४९४) क्कथ्याप्वा (concave) 
ताळगु नहायूकनं याना खः। गुगं स्हायक-स्वयूत्रले गोमुंख्चा 
सने ठसा गुगं न्हायकने चक्करूवा खने दइ। गुकीसं पतिंचि 
ख्वा खने दुसा गुगुळीसं सल्या थें ताहाकःगु ख्वा खने 
दृइ। शुगुं न्हायूकने बकुलाक ख्वा खंसा मेगु न्हायकने छयळंचू 
ख्वा खनि। हि हे मरुम्ह थें म्हासुक ख्वा खने दइगु व स्वय 
हे यइपुक ह्याउँक च्यागु ख्वा खने दइगु न्हायकं नं दु। अझ 
सुगुं न्हायूकं छा थजागु नं ढु कि सत्तिक स्वयूवले न्हाय 


~ 

छपुजक थपाय पुक खने दइ, भचा तापाक तया स्वःसा 
गुलुमाप्पाया थें स्वय्‌ हे ग्यानापुगु तप्पागु ख्वा खने दइ। हान 
छुपा न्हायकने हे मिपा झिनिपा ख्वा खने दइगु ह्वायक नं दु। 

मीगु मिखां स्वयबले गुलिगुलि तापाक च्बना स्वत उलिउलि 
द्रष्टय वस्तु चीधंक खने दइगु च आपा खने दइगु थें न्हायकने 
स्वयूबळे नं अथे हे खने दइ, तर भचा पागु छु घासा स्वमिया 
जव न्हायकने देपा थें व देपा न्हायकने जब थें च्त्रनि! 
छको निको छा थुकि याना भुले नं ज्वीयो । प्रायः न्हायुक्र 
स्वया थःथःमं ख्वाले स्योक तीबले ब छयंले भुयू सं प्वीबले 
ज़वपाखे ह्वा छ मासा देपापाखे छया च्वनि व देपापाखेसा 
जवे; न्हायकया भरे जव ह्वा संकेमासा देपा ह्वा संका च्वने 
यो । ततःपागु म्ह छम्हं खने दुगु न्हायकंय़ा न्ह्योने छुखा 
दत धासा छुखा धका भुले ज्रुया वा उखे थाय्‌ दनि धका 
बनेबले न्हायकने ध्व दू वने यो । वेहोशं थथे ज्वीबले याकःचा 
सा इतिइति न्हिळे मास्ते वड व करपि दुसा सिना थें 
मछाले माछि। 

ब्वहलं के ला थमं हे खने दुगुलि न्हायक स्वय गुया मुख्य 
` मतळव ब्वहर्ल॑ च्वेया थःगु. छ्यो, गःपः व ब्वहःतक स्वय गु 
लागी खः। बालाक बसतं पुना ज्यू मज्यू स्वयत व जन्हुफाते 
वा थमं खनेमरु थाय्‌ ल्युने गर्ने के वया वा छं जुया स्याइबले 
छु जुल धका थम हे स्वयत तःपागु न्हायक लिगुने तया 
लिफः स्वया न्हायक स्वइ्‌। मिज॑ंतय्‌ सँ कत्रे याय्‌ धुका व 
मिसातयू बांछा सपः हिने धुंका मिलेजू मजू जाँचे यायत 
लिगुने छपा न्हायूक तया वया किपा हानं न्ह्योने च्वंगु 
न्हायुकने छाका स्वइ। न्हायकंया च्चे कवे वा जवे. खवे 

गुलि कोण लाका थः च्वना स्वत उलि हे कोणे मेपाखे 
च्वंगु ' दृश्य खने द्‌इ। थुकथं ह्वायक्र मिले याना करपिसँ 
बा मतायूक थमंजक मयालिचा ल्वाके थें हायकनेया किपा 
स्वया च्वने नं ज्यू । सुल्तान अलाउड्डीनयात परमसुन्दरो 
पद्मिनीया छाया न्हायूकने दर्शन ब्यूगु नं थुजाकथं हे खः । 

ह्वायक स्वय गु प्रायः थःगु सोंदयया पारख यायत खः | 
गुलिस्यां थःगु ख्वा थमं स्त्रया मुग्ध ज्वीत ह्वायूक स्वइ, 
हानं गुलिस्यां थ्व ख्वा करपिन्त गुलि बांला ताइ ब 
करपिन्त बाला तायकेत छु यायमालि धका ह्वायक्र स्वह । 
थःगु ख्वा स्वया ल्हलाकि गंलि घका सीकेत नं ह्वायक 
स्वयूगु या। ख्वाले हाकःहिकः थागु ह्वीत नं ह्वायक स्वः । 
भक्तजनतय सिद्दःतीत व स्वां छत मिसातय क्कळं वा फान बुया 
समा यायत व मिज॑तय्‌ थःथमं गवाय दारि खायतनं हि 
छुको धया थें हायक॑ स्वयमाः । बुराबुरीतय ह्लाय॒क स्वया सोंदथ 
पारख यायशु लालसा मरुसां छयले भुयूसं गुलि बुया वळ 
च ख्वा शुलि हयहय कुन धका बराबर ह्वायक स्वया आ 
ला बुरां थिल धका मन क्षतुंकरू । मचातयसं “ खने भरर | 
तयजू ? याना ह्यितेत प्वापो ज्वीक ह्वयक स्वः जुड । ` वांलाका 
भवय्‌ वा गनं पिहाँ वनेत, प्याखंमोतय छायपा प्याखं हू वयत 
ब गुंपुह्णीया वेया जि वें थं ग्यानापुसे च्वं छा कि सच्चं 
धका ख्वाले हाकः पाना वा स्यूचां इला त्वाह. च्वंक मिखा 
कना न्हायकं खडू। अले थःथमं दंग जुया छको मनं मनं 
न्हिंलि। बिरामी जुया कवंचा ख्वा वइबले; मिसातय्‌ भात 
सिना तिसा-तासा त्वया चिक मरुगु छयछ च्वनेबले तथा 
मिजंतय्‌ मां-अबु सीया छयो या सँ मिखाफुसि, ग्वायू दारि 
खाना न्हायक स्वयुबले धासा ब्ह्याम्हेस्यां मन हे झिकु कहाँ बं । 

. गबलळ गबळे ह्याइपुइबले सुँ मरुसा न्हायूक स्वया ह्याइपु 
लंके नं ज्यू । छयँले च्वंगु सँ कपाले तक धाबलां धाबलां 
वयूका न्हायूक स्वःसा हुल्याहा थें च्चनि। मिखाफुसि कुतुबइ 
थें च्वंक न्हातिका ख्यंका न्हाय भचा नं सेकंका स्वःसा भो 
ख्या वड; म्हुनुसि पेखेक़ा स्वःसा पाउंख्त्रा वइ; नेता पाय 
दुकया स्वःसा पक्कु ख्वा बई; फुळे याना स्वःसा गो पचा ख्वा 
बह; मिखा गुलुगुछ चिक कना भचा हूं याना स्वःसा तमो 
ख्वा वड; मिखा केलेह कना वा खने दु थें मदु थं च्य॑क्र म्हुतुसि 
भतीचा फाया स्वःसा न्हय ख्वा वइ । थथे हे नेर 
मिखाया सिथे सिथे पचिनं सालेबले सँयख्वा, सिका पर्चिनं 
म्हुतु फाया दथु व अंगुपचि निपचि लथ्याना च्वळा पचिनं 
मिखाया क्वे सालेबळे लाखे ख्वा वइ । अझ मेमेगु' नं 
गुलि गुलि ख्वा ज्याना स्वय्‌ ज्यू व फुक थन च्वया च्वर्ना 
सहगु मखु । छको सुं मरु थाय च्वना नानामार्थ ख्वा 
ज्याना स्वयूबले थःगु ख्वा खना थःहे दंग उवी मालि । 
सदां उत्थें छुं नं जुया मच्चं जीवने न्हायुकं स्वय्‌मज्यूगु 
नंछुं अवस्था वः। खं हाय मसःपि मचातयूत न्हायूक कयन 
कि छ ह्वायू मसइ धाइ तर थ्व गुलितक सत्य खः मस्यू । 
तःलोगि नं न्हायूकं स्वय्‌ मञ्यू धाइ थ्वया कारण छा अःपुक 
हे सी दु कि न्हकु स्वतिना मिखा दुहां वना, नेताया क जक 
छवा छवाँ बःगु थःगु ख्वा थमं स्वयबले गुलि मन कतुनि, 
फसि पाँय थं नेता ज्वीक मंगु थःगु ख्वा खनिबले न॑ विरामीं 
उलि हे हरेश नइ। थःहे छया जहान वा फुक्रोत. सीया 
दूमाबले न्हायूकं स्वय्‌ मज्यू, थ्वया नं मतछब खः अपशोचे 
न्हायक स्वया बांलाकेगु ठीक मनः, उकि हे थ्व प्रतिबन्ध 
तया तःगु खः। अले मेगु छता नं न्हायूकं स्वय्‌ मयइगु अवस्था 

डु व खः सुन्दरता व संसारया व्यवहारनाप हे वाक्क वया 
त्यागी जोगी ज्वीबले। ख्वा सिला बांलाकेया पलेसा विभुति 
बुला ज्वीवलेयात न्हायकंया छुँ ज्या मरु। परन्तु प्रयक्षतः 
इमिसं न्हायक मछयोसां ' थ्व संसार न्हायकने दुनेच्वंगु चीज 
थें ख? धका न्हायकंया उदाहरण बी। सत असत बांछाक 
खुटे याना बीशु विवेकयात नं न्हायूकया दृष्टान्त ब्यू । 

मनू हे मखा, मिखां खंगु चीजतकयात ज्यायू यला 
उकि फाइदा कायूगु छा थ्वया प्रकृति हे जुळ, अतएव थ्व 
न्हायूक नं केवळ ख्वा स्वयतजक मखु कि मेमेगुली नं प्रयोग 
याना हल । बेठके च्वंगु न्हायकनं बेठकया शोभा बढे याइ, 
मोटरे च्वंगु न्हायकनं डाइबरयात ल्यूने मेगु मोटर वःगु दु 
मदु कनि, धेबा पागु न्हायकनं द्योयात पुज्यायूगु पूजाया 
सारजामया ज्या बो, तथेव हेलियोया न्हायूकनं कोसों 
तापाक च्वना नं भिळाप तया स्केत लिपि परस्पर मागु खं ह्वाइ । 

धात्थंगु न्हायकंयात जक न्हायकं मधासे मेमेगुयात नं 
लाक्षणिक छूपे न्हायक धका प्रयोग या । गथे वेद्यया न्हायक 
वेद्यशाश्त्र व रोगी, वेज्ञानिकया न्हाय_कं विज्ञान व प्रयोग- 
शाला खः।. नेतातयशु न्हाय क देशया परिस्थिति व योगी 
महात्मातय_ न्हाय क॑ नरक व स्वर्ग खः। थथे हे आधुनिक 
संसारया न्हायक पत्र-पत्रिका खः। प्रत्यक्ष थमं हे खनागुयात 
न्हायुकं स्वय्‌ थं छळंग खने दुगु धका धाइ तथा कवितयसं 
स्मृति व कल्पनायात नं न्हायूकंया उपमा व्यू । शाकल दयक 
नकल्या खोजी याइपिन्त 'न्हाय क॑ द्य क॑ तुंथी कसे माळा ९ 
धका उखानया टुक्का नकेगु झोथाय्‌ चढन दु। छुँ मालताळ 
तनिवङे सुनां खुया य'कळ वा व माळ गन टु धका स्वय्‌त 

इंलीय हाकः पाना बा छुस्ी स्वया क्यनिगुयात नं न्हायक 
क्यनेर्गु हे धांइ। 

थ्व विशाल प्रथिबरी च्वपि ब्याक मनूत नं आतक उलि 
हे सभ्य मजूनि । गन गन थजागु न देश दनि गन च्वंपि 
मनुखं न्हायकया प्रयोग मथूनि। संयोगवश इमिसं न्हायक 
हे गनं लुइकल धासां पुत्त पुइ्का स्वया थःगु ख्वा खन कि 
हुकन श्यक च्वत्तुक वां छुइ, छासा इमिसं थुकियात सुं भूत 
धका नं मनं तुने फु। मिखा निपां कांपिन्त नं न्हायकनं 
छुं ज्या मवः अथे हे मिखां खंपिसं नं ख्यथाय यका वा 
झ्यूबले स्वत धासा न्हायकने छं नं खंके फइ मखु। 


किचः-काचः मरुगु निमल पुखुळी सुथे वा संध्याय विविध 
उनं छायपा तःगु सगंःया रमणीय दृश्य ह्वायकने थं खने दबले 
गुलिजक बांला धयां च्यागु मखु। मनूतजक छा छु, विश्वया. 
यावत्‌ प्राणी, अझ प्रकृति तक नं सुन्दरताया प्रेमी खः। 
न्हायकने थःगु ख्वा स्वया भो लयूलय्‌ ताय थे पुखुळी थःगु 
सुन्दर प्रतिच्छाया स्वया प्रकृति देवीया नं मने स्वां हः जुइ । 
अतएव पुखू न॑ छगू किसिमं प्रकृति निमित भराय्‌ पागु 
नहायक हे खः घासां छुँ पाइ मखु। मानव जीवने सत्य वे 
शिवया गुलि महत्व दु उलि हे महत्ता सुन्दरताया नं दु । 
गनतक मनुत सोंदय या उपासक जुया च्वनि अनतक न्हायूकंया 
सत्ता नं ल्यना हे च्बनि 
( धर्मोदय ११।५ अक.) 

सिन्हः 

मोहनी न्ह्योने थ्यंकः वल स्वन्ति नं आपा म्वाल धयागु 
विचारया ल्यूल्यू मोहनि मोहनिसिन्हःया नखः व स्वन्ति 
नं सिन्हःया हे नखः खः धका मती छुया बल । उकि हे 
जुड मोहनिया चाळं खुनुयात टीका व किजा पूजायात 
भाइ टीका धया तःगु। यःगु थज्जु नेपाले सिन्हःयात हे 
विशेष महत्व बिया न्यायका तःगु नखः नं दु घाधां सिन्हःया 
बारे छुं वाला स्वयूणु उचित थं ताळ । 

झीसं खं गुछि गुलि सा खिचाया संयागु, कंग: पंछीया 
पायागु व बि ब्यांया कपाछे छयंगूयागु सिन्हः दु । थ्य 
खना सोन्दय-प्रेमी मनुखं थःगु कपे नं प्राकृतिक मखुसां 
कृत्रिम सिन्हः तीगु इच्छा मने पुसा पित जुइमाः । इच्छाया 
पुसा जक पीमाः उकी फल मसइ घयागु मदु । ह्याउगु, 
हाकुगु वा तुयूगु चा भ्याक कपाले थ्यूबले कोगु खना 
सिन्हःया सोन्दय मनूयात साळा काळ जुइमाः। अले छु 
सानि 0 बांलागु खन कि लोभ मयाइह्य च कमताइहाय सु 
जक दइ? मनुखं प्राकृतिक सोन्दय जगु ख्वाले कृत्रिमताया 
तसा तना अक बांळाकेगु स्त्रत। पुनेगु वसः व तोगु 
तिसा थें हे कपाले तीगु सिन्हःया चळन नं उबलेसं निसं 
चले हे जुया वया च्वन । 

ह्यःसिन्हः ह्यासु सिन्हः जक मखु मोहनि विभूतक ने 
सिन्हःया रूपे व्यवहृत जू । ह्याडंगु ह्यासुगु हाकुगु तुयूगु 
सकता रंगया सिन्हःया चलन खने दु, तर सिमा स्वांमाय 

वाउंगु स्वाँ महः थं मनुखं कपाले वाउँगु सिन्द: तीगु 
मस्वः। किजा-पूजा बडे छन्हु न्याता उनं सिन्हः तीगु खं 
गु हे, सिन्दूरया अथ ह्म सिन्हः हे खःसां श्रीखण्डया सिन्ह 
बांछागु जक मखु नस्वा नं वः | श्रोखग्ड शान्तिया प्रतीक, 
शीतलगुलि ब्रह्मचयंया रक्षक खः थें रक्तचन्दन उम्रताया चि 
खः। उर्कि सिह्ूः तीगु सुगन्ध व शीतछता थें हे चिह्न विशे- 
षया लागी नं खः। विभू स्नान धका छःया सिल्णः तीगु 
व. बाहांचा स्याना द्योयात छायागु छयो बना हइबले 
हियागु सिल्क; तीगु नं प्रथा दु । शत्रुया संहार याना रक्तया 
त्रिजय तिलक तीगु छा बीरताया पराकाष्ठा हे जुल । हानं 
किसि न्हूथाय्‌या 'पालितः धू नेसिह्ठः धका तोगु या, थ्व 
सिह्कः तीव व्याधि हटे जुड धयागु विचार दुपि मनूत नं 
आतक दनि। मामं मचातयत पालितःया सिह्ूः तिकडगु नं 
थजागु हे अन्ध-विश्वासे दुध्या । होलिया अबीर छाकेगु 
च रंग लुइगु नं सिह्कः तीगुया हे अतिमात्रा खः। नःकाते 
भेल जात्राया भेलुनीयात सी नायका छयळे लुना हाःसिहूळं 
बुलिगु नं सिह्ूः तीगुया हे विभिन्न ख्य मखा ज्जुछ। अले 
द्योयात तिकेशु दृष्टि, मनूयात तिकेशु योमू, देगु पृजाया 
चितलाय्‌, ततःधंगु पूजायू तीगु छंची, बाहापूजाया छाइरु 
वेताची नं द्यत व पूजायात मदयूक मगागु सिन्हः ज्वलं खः । 


संसार हे गतिमान्‌, उकि परिवतेन ब विकासं सिह्:- 
यात नंथः ना छं आश्वयया. ख मखु। सि सळां चुळा 
तीगु सिह्नः निसं कया छाप लिह्लः तिगछाति जरि-सिहः, 
हेरा थुना तगु बुट्रादार .लेसिहः तक नं थ्वया विकास 
जुया वळ। अझ बेला बखते तीगु सिहुःया भेद मेगु हे 

दनि गथे पस्ताथा वंजळा घना भोमचायात काय्‌-भाजुं 
घुसिह: छायकडंगु, पूजा आजाय गुरुमांजु वा थकालि सिच्चे 
चुसिन्हः तयूकश्गु, सिन्हाज्यां बा पिकःवने बले ह्मचं तःसि- 
यात चा-सिल्हः तिकश्गु, लस्ता भ्वजे नेताले अबीर ईकइगु 
आदि द्याउँ मचायात दक्षणा छायगु धका कपाले छाइगु 
देश्षणा नं धेबा-सिन्हं सखा धाय माल। अले बोद्ध 
तान्श्रिकतयू छगू विशेष पूजाया नां हे सिन्हः- पूजा धयागु 
हु। थथे हे हानं सिन्हः- मो ह्टुइगु व सिन्हः जात्रा धयागु 
नं दु। सिन्दूर यात्रा छा राज्याभिषेकया मेगु नां हे जुळ । 


विभिन्न किसिमया सिन्हः दु थें सिन्हः तीगु ढंग नं 
अनेक प्रकारया ढु। गुरुजुं पूजा याइबछे न्हापाँ म्हासु 
सिन्हः बया धोने ह्याउँ सिहल, थ्वयाँ च्वयू मोहनि तिकड 
अझ गुगुं भ्वजे थ्वया ङ म्हाला. पचिन॑ थपाय्‌ पताक 
अवीर सिह: छपता नं तिकड तिनि ' थुलि. सिह्लः तिना 
करा छपु नं कलाय धुन कि प्बाथे सितार थासां भ्वय्‌ 
न्या थें ब्वने धुकइ । महांकाद्यो ब शोभा भगवतीया हाकु 
सिह! तीपि भक्ततसं आपा यानां ह्वातिकाय्‌ ढाक ती। 
ललाटे पशुपति महाद्योया चन्दन सिह: ती धुन कि घात्यं 
त्रिनेत्रधारी महाद्योया सच्चा भक्त हे धाय ल्बइ ब त्रिपुण्ड 
तीपि सच्चा वष्णव। जोगी बाबादयूत जाकि -ब्यू चनेबले व 
गुरुजुपिथायू झारे याकः चनेबले ह्याला पचिनं विभू सिन्ह 
तिका हइ। अबीर तया ज़्ाकि-सिहमः तीगु छा मामुलि हे 
जुळ, शुलिस्यां मेगु सिह मद्‌इ घले जाकि निगः लखे फ्वया 
झुक ने निफे याना कथन सिन्हः त्यू 


ख ला सिन्हः तीगु कपाले जक खः तर बांढाकेत न्हातिकाय्‌ 

नं तीशु या। आतक नं छु निह्ष पुछांपि मनु न्हासे 
नं सिन्हः तिना जूगु खने दु। ती नाभं कामं तिळक खः अझ 
प्राकृतिक सिन्हः तर चित्रकारथा चित्रे म्वाथाय्‌ नं गर-गर्ते 
होश मद्यक हाकुक' बा ह्याउँक फुति छा बनि थें ती अनं 
थन मद्यक नं वः। यळनी ततापिनि छा न्हासे मनचायू 
बराबर सिन्हः तिना च्वबने म्वाक च॑ तीया नं ज्या बीक 
हाकुक ढा च्बया तइ । भक्त जनतय्‌ द्यो पुज्याय्‌ घुनेव 
कपाले सिन्हः ती धुंका रुद्रघण्टी व ह्वायपने नापं सिह 
त्यूपि खनेदु। जि मचावले तक न॑ कपाले ह्याउँ सिह्कः हाकु- 
सिन्हः जक तिनां मगाना न्हकुइ वा मनचाय्‌ नापंती थें 
च्वंक सिन्हः तीगु चलन दु । शुलि गुलिस्यां श्राद्ध याइबले 
छयले ह्यासुगु स्वस्ति च्वया साहा साहाले नं सिन्हः 
ती माः। ख्वाले फा वा क्रोम बुझ्गु न॑ सिन्हः तीगुया 
हे छगू भेद मखा धाय्‌ मालि। ताहाकः छु खे पस्ताया 
जो ` क्कतले तर्क सलांचुं ब ग्वाचुं तया मळूसे मगानि। 
सुगन्ध लेपनया अर्थ नं जा कपाले जक सिन्हः तीगु घयागु 
मखु। खः मिसातय्‌ ह्याउंगु घाल कि सुगन्ध मदुगु जूसाँ 
उलि हे यः। म्हुतुसिया सिन्हः लालि, लुसिया सिन्हः छँयचा) 
पाछिया सिन्हः अलः व ह्याउक ग्वाळि छिना नं इमिसं 
थःगु सौन्द्य दुर्ग याय्‌गु स्वइ। अले जोगीतयगुः खं ला 
धायू हे म्वाळ, इपि सिन्हः तीपि जक मखु हा छम्हं 
बिभुति बुला च्वनिपि हे जुल) 

की हहाया न्यापचि मध्ये छालागु पचिनं सिन्हः मत्यू 
व मतिकु। द्योयात प्रायः अंगू पचिनं अले दथु पचिन 
सिन्हः तिकर, सिकियात चोळां व बिकःयात देपा चोलां 

तिकेगु चलन दु। गुरु पुरोहितपिन्त सिन्हः तिकेत म्हाला 
पिया ज्या काइ व नं पचि च्चका क्कस्वका । गुरुजुं जजमान- 
पिस्त सिन्हः तिकइ बले नं दथु व अंगू पचिन हे तिकड! 
द्थु पचि स्वया अंगू पर्चिन सिन्हः दीगु उत्तम ल्या ख्या । 
भोहनि सिन्हः जक चोला पचिनं भा सिका पचिनं तीगु 
थाइ । नामाकरण याइ बले वजया च्वकां सिन्हः तिकइ। 

सिन्हः तीगु केवळ बांछाकेत जक नं मखु, श्रद्धापूर्वक 
दीया प्रसाद ग्रहण यायूत व पूजा यानाया फल कायत 
. सिन्हः तीपि नं झीपि मध्ये आपा दनि। अक थाँकन्हेया 
पश्चिमी फसं कःपिनि छा मयो मयो ने सिन्हः ती माले 
यो । मोहनि ख्यलिपिसं मचायक सिन्हः तिकइगु भिन्ने हे । 
गुंठाया ळच्छि यंक स्वयम्भू देके चने बले व यले बुँगद्योया 
छसिवा बने बळे धासा हजू ल्वाय थं हि छता किसिमयागु 
लासां सिन्हः तिना जू। गर्ने देके वना बा करपि देके 
घना वःसांस्वांछकू व सिन्हः छपता द्योया प्रसाद मकायूक 
भो चित्त बुझे मजू। 

न्ह्याबळें न्हायूकं स्वया जक सिन्हः तिना च्वंॅपिसं गबलं 
न्हायुकं मस्वसे सिन्हः ती माल धासा तप्यंक ती फइ मखु, 
कि जव फस्बह कि देपा। थःगु हे कपाले जुयाँ छु याय ९ 
सिन्हः ती बळे जव फस्वःसा काय बुइ व देपा फस्वःसा 
म्ह्यायू बुड धयागु धारणायात अन्धविश्वास धका मस्यूपि 
नं गुलिखे दनि। मिसातय्‌ बांलाकेगु सिह्कः ह्वातिकाय्‌ त्यूसां 
घुजाया सिह्यः कपाले च्वेथ्यंक सँया कसं व मिजंतय्‌ तपुली 
पुड माष जुया कपाया दथुइ छाक ती । बाहा बाहालेयापि 
कुमारी व यँद्याया सालिपि कुमारी गणेश भेछुपिनि नं कपा 

छगल ह्याउँगु ताहा सिहेः ह्यासुगु मुगुजि तथा तिना उकी 
हृष्टि तिना तइ। मोहनि टीकाया जाकि - मिह्कः ब किजा- 
पूजाया सिहृः न॑ कपा छगर्ड दूर्सा ह्या मढु । 

पुष्प धूप दीप गन्ध रस न्याता पश्चोपचार पूजा 
ज्वलने सिहः नं छता खः। सिह्ृःयात गन्धे ह्या खंयाना 
तःगुलि सिह: केवल तीत जक मखु सुगन्धया छागी 
खः धयागु सी दु। धात्थं द्यो पुञ्याय॒बले धीयात सिह 
छपता पताचिक मतिकुसे बा पचिन॑ थिकः मन्हुकुसे भी 
पुञ्याना थें हे मच्च॑। बरु म्हाला पचिया फो पाय्‌ पाणु 
द्योया झबाले मिखा म्हुतु छुँ सी मदयक सिह: कीसां छुँ 
खॅ मढु। सिह जक थिकः न्हुकै दत धासा भीपि पुढां- 
पुढांगु अमूल्य पौभा च सफुली न॑ सिह: थिकः थिकः 
न्हुका बेखूप यायत तक नं लिफ: स्वपि मखु । सिल्णः तिकेगु 
श्रद्धाया फळ स्वरूप गुलिखे पोभा स्यना वन, सफू किलं 
नया धू जुया वन, द्योया मूरति ज्यला वख्वा थ्व ख्वा 
मद्या वन । सिह्कः तिकैगु भक्ति खःसा थथे दार्म का्‌ 
मदुरु पुछां-पुलांगु वस्तु स्यकेगु भि मखु घक्रा झीसं चायके . 
माःगु दु । 

झी मनूतय्‌ सिल्णः ती थे कपाले मिखा नाप याना 

मिखा दुपि द्योपि न॑ देव-गणे बच्छि भयाक दु । 

कपाले दथुइ मथुइ लागु व मिखा नं सिन्हः हे मखा ह्यां 
जुळ। घाइ नापं धन खन कि महादेव नाप स्वंगः मिखा 
कनि । सकळ द्योपिनि मिंखा कपाले तखाक जूसां इन्द्र 
व ईन्द्राणीया मिखा बेथां छा। जंगले ध्यना हःगु छयों 
छुका तःक्ष गणेद्योया नाप स्वंगः मिखा दुगु गजब है मखु 

ला! ब्रम्हाया प्यपा ख्वा व कुमारया खुपा ख्वाले ला. 
भन गोगः मिखा दत? परन्तु नारायण, भगवान्‌ बुद्ध, 
करुणामय आदि देके 'निंगः हे जक मिखा दु, शायद शान्त 
मूतिपि द्यो जुया जुइमाः । अथे धका वसपोछपिनि कपाले 
न सिन्हः मदुगु छा मखु । झीथाय्‌ नेपाले भगवान्‌ बुद्धया 
मूर्ती कपाले सिन्हः तिका तःगु दुसां मेथाय्‌ भगवानयात 
सिन्हः तिका तःगु खने मदु । शाक्यमुनि बुद्धया कपाले 
न्हयूचा चातुला च्वंगु चिमिसँ छपु दु गुकियात हे सिन्ह 
धका भापुसा मेगु हे खै खः । 
ल्वहेयात खां छुकू तले छं थं न च्वनि मखु छाय्‌ धासा 
ल्वहँया कापी अर्थ हे नं खाँ बुया वय्‌ फु, तर जब व 
ल्वहँते ह्याउंक सिन्हः भचा नं तिके धुनि अले व ढवहते नं 
झीके द्योया भावना बुया वइ । थ्व हे थुइका यंद्याया उपाकू 
चने बले व बालाचःहुया बाळाऊ बने बले ल्वहँचा पति सिन्हः 
तिका पालाचा छायका, जाकि पुज्याका वा बीभः हायूका काइ । 
सिन्हः मदुगु ख्वा बासि ख्वा व अळक्षण थें ताइगु 
पुळा वगु नं आपा दुगु मखुनि। गबले पश्चिमी सभ्यताया 
फसं ळयले च्बंगु तपुलि पुडके यंकल नाप नापं व हे फसं 
पाले च्तगु सिन्हः नं हुया यंकळ | न्हापा सिना दू ममाक 
बा बुया जयबिलिमाः मजुइक अथवा अथे हे छुँ परे मजुइकं 
कपाले सिन्हः मदयेक जुइ घयागु मदु । 
 सिन्हः देव-देवीया प्रसाद ब सौन्द्यया चि जक मखु 
'प्रेमया प्रतीक नं खः । प्रेमी प्रेमिकां परस्परे वं वयात चं 
घयान सिन्हः तिका रस-पान यागु खे नन्दकुमार सुन्दरी- 
यात सिन्दः तिका प्याहाँ बंगु बाखनं बांळाक क्य । आतंक 

नं कपाले ह्याउँ सिन्हः च सिंच्चे चुसिन्हः सघवाया चिन्हे 
ल्या ख्याना तःनि । 


खयूत अर्थ खःसा छुँ मखु थे न च्व, तर सिन्हःयात 
भीसं थुलि च्वछाया तय्‌ धुंकल पूजा गुथि गने थाकुछि 
निसं छसिकंथं सिन्हः तिना महल धासा मर्यादाक्रम हे 
भंग जूगु थ ताइगु व सिन्हः ती मलाया द्रप . नापं 
काय गु दस्तुर दु । सिन्हः ती धुनेच पालि हे भो पुया.वा 
भागि याय्‌, अनि याय्‌, बनि याय्‌, सिवा धाय्‌ धका 
थमं हने माःपिन्त बन्दना मयासे मगा। भीर्स ती धंगु 
पृ-सिन्हः देत चले मजू छा ख हे खत अथे हे थजिमिन्त 
नं कजिपिसं ती धुंकूगु सिन्हः मज्यू । थजिपिन्त खाँ 
हले जूसां सिन्हः भाग तया तय्‌ माः। इकि हे भौमचायात 
कल्या न्ह्याके छइबले कायभाजं भौमचाया जातः पुलि ह्लाका 
पु-सिह्नः तीबले नागः तुगः याना हायुकइगु खः। भो तापाले वना 
च्त॑पिस्त तक पती तया स्वां-सिन्हः बिया छयगु चलन दु. । घाव्थ 
छ छया. हःगु सुखू स्त्राने च्त्रगु सिन्हः ग्यःसां मग्यःसां 
पचिचां चुळा कपाले थीके धुनेवं झो छे हे थ्यं थं ग्यं। 

आखः च्चउपिन्त मस वा सलां माः थे चित्रकारतयूत 
उ मदयूक मगा। आखः मूर्त वाक्‌ रूप थें चित्र घयागु छु 
विभिन्न किसिमया सिन्हः गुगं चीज थं च्वंक पाना तःगुयात 
हे मखा धाइगु। खः, थुक्री भाव नं दुग्यला च्वंगु दइ। 
उकि चित्र सिन्हः तीशुया सूक्ष्म व परिस्कृत बिकास हे 
जक खः धका धायूफु । पोतासं मण्डः च्चडगु नं चित्रया 
हे छगु रूप खः, अतः पोताययात जक सिन्हः मधासे 
छायू नुगळ स्याक ? 

भो छा छु, सिन्हः दयकलछ तित; थःगु हे ह्ला चले 
जू, तर झी ज्याभः लभः.व छुखा खापाया बांठाक छायपा 
सिन्हः तीत दच्छी छुको .मोहनि वयके मानि । मूलुखाय्‌ 
पश्च तथागत आदि च्वका बांलाकेत नं छे थुवाया ब्याहा 
भ्वय्‌ न्‍यायके मानि। पंतरां याना छे छखां द्यो च्वकेगु 
च सख्यापा यायूगु तु आया समये था हे थाकुंछ ' अयनं 
शहरया छे ताकुचा ब सख्यः, गांया छे स्यूचा वा हाकुचां 
पायूगु याना हे वया च्वंगु दनि। थ्व जुळ केया सिन्हः। 
थे हे रोगन वा गिल्टी अञ्ज आखःया सिहल: मतिसे प्याहीँ 
गु माळताल न कम हे जक दइ। मूति द्यो हे नं ळंपुइ छाय 
घुनेव तिनि हे छा बालाइगु खः। घोत्थें अझ थथेक वाळा 
स्वत धासा सिह्दःया पहुंच गन तक जक थ्यं धयाँ धाय्‌ थाकु । 
स्वाने सिहृया रंग मघवं थें कीगु जीवने नं सिहृ/या 
व्यवहारं ब्याके मफयक्र थ्यू वया च्वंगुदु। आ भोसं 
सिहः्यात हुया छ्यूगु झीगु संस्कृतिया छपता सिह्ृः हे 
म्हुया छ्य थं जुइ । गथे कीगु किपा की योसां मयोसां कीत 
छं हानि मयासे झीगु ल्यू ह्यू न्ह्यो न्ह्यो वया च्वनि 
अथे हे सिहृः नं उगं थुगं प्रकारं झीगु संस्कृतिया छसां 
तया झोगु कपाले छाना हे च्यनि चाहे सौन्दयया लालसां 
थजु, चाहे घामिक नियमं कयना थज्जु। एबं भगवान बुद्ध 
आदि कुलतिलक नं झीगु नेपालया जक मखु विश्वया हे 
कपामोया शोभा थिका च्वनि गन तक विश्व मनू मनूया 
रूपे ल्यना च्वनि । अस्तु 
. २५ अक्तूबर ५८ कलकत्ता 

मत 

मत तमया अःखः खः, उकि मतया न्ह्योने तमं थः चिला 
मबिसे -मगा। तम शून्य खःसा मत अर्थात्‌ तेज-पुञ्ज अंक 
खः। . थ्व विशाल विश्वे तमया राज्य गन तक दु धाय 
मफु थें मत. रूपी तंजस पदाथया ल्याचा न यानां यय्‌ फुगु 
मखु । मिखां खने मदुगु विन्दु निसं. कया थ्व अनन्त 
ब्रह्माण्ड लक नं ` शून्ये दुभ्या। अले तेजस पदाथ नं अनेक 
जक मखु असंख्य हे दु गथे छगः अंकया ल्यू मेगु न्ह्याक 

अंक तना यंका च्वंसां दी थाय गनं दइ मखु । 
` > मत छु खः सुनां मस्यू ? उकि थुकिया परिभाषा कना | 
च्वनेगु सूथया न्ह्योने मत प्वा क्यने थें जक जुड । बरु 
भीस॑ थन थ्व विचा याय मानव समाजे मतया चलन गबले 
निसे दुथ्यात । ड्राविनया धाचो कर्थ सृष्टिया जःखः मनू 
निपा तुति चूम्ह पशु हे तिनि, वुका नयूगु मिया हे ज्ञान 
मदुबले बहनी मत च्याना जुड सल अवश्य खइमखु | उबले | 
उमिगु ळागी हिने व हे देदीप्यमान सूय व बहनी सुधांशु 
चन्द्रमा ब व नित्तां मदइबले अनन्त तारा । खः गबले गबळं 
तुयुगु सुपाच व च्वापुया लिजळ नं बहनी बुलुगु मतया 
या ब्यू जुइ। शायद उबलेयापि मनूत प्रायः प्रकृति लिले 
हे जक बुला जुइपि जुया नगुसिँ, जरिल्वहँ ख्यथाय प्वाळा 
पवाळा थी धका नं सीका तय्‌ धंकळ जुइमाः । फुतिफुतिकेरा 
मत घाना ब्वया जुगु खना भी नं थथे छुँ थीगु चीज 
ज्वना वहनी जुइ दुसा ज्यू धका मती छुया वल नं जुइ फु। 


४२, स्वां-सिन्हः 


ल्वह ल्वहँ लाका वा पं पं न्याका मि दयके ससां निसं 
मनुखं मि बुका नयत व, बहनी मिखां खंकेत, चिकुगु तंकेत 
छयला हल । थ्व हे सिळसिलाय्‌ धु भालु आदि गुपि 
थःथमं मि दयके मसः, गुमिगु सँ मि थिळ कि च्याळल 
च्याना वनि, मि खना ग्या धका नं थुया बल | 

` दळद्ठः देँ ह्वापाया छु खें, आतक नं मी थाय्‌ गांगामे बिजु- 
छीया खं छा नमो नारायण चिक मतचिक नापं च्याके मफया 
बहनी अगेनाय मि जक च्याका नं ज्या कयाः च्वन। 
तूचिक च्याकेत पूजा आजा वयके मानि व मतचिक च्याकेत 
भ्वय्‌- भखा जुइके मानि। खः झीपि शहरे च्वंच्वनापि जुया 
छुस्या ब्यले यायत नं ध्यो-मत च्यायू सः। गरीबीया मारं 
कःपिसं अगेनाया मिया जले व सड़कया बिजुली छट्ठाया क्वे 
'छंवंना ब्वना सयके सीके याना वया च्वंगु न्हापा- जक मखु 
आनंद हे दनि। थ्यो पूजा यायत हामोचिकं, पंध्यो ब ध्योया 
मत च्याकुसां अगति मतचिक च्याकेगु याना वया च्वंगु दु-- 
गुगु छे विजुळी मतया प्रवेश जु मफुनि। अयूछा शहरे 
.सतचिकया तुकि मतयात बिजुळीया थीगु जळ तोपुइ घुंकल, 
अझ आधिक स्तर छुँ थाहाँ वया बिजुढीया मांग याक्कसित 
बिजुढी बी फत धासा तुकिचिया आइता ताहाकया च्वनि 
मखुत । काठमाडौं शहरे बराबर बिजुली सीगु व मत ह्याउँसे 
बुलुसे च्वनिबलेसित घासा बिजुली दुगु छे नं तुकि मत 
वा सीमत खालि याना तयू मज्यू, गन मजिल अन हे फ्वाक्क 
बिजुढी सिना धोखा बी यः। कलकत्ता थं ततःधंगु शहरे 
आकाभाकायू गवळं-गिबळं थथे बिजुली सित धासा ळखं 
लखया मोळ भर्वांय्‌ जुइत नं बेर मदु । 


सत | ४३ 


भोः पूजा आजाय्‌ दकले मदयक मगागु छता ज्वलं 
सुकुन्दा- खः । ` गांपाते सुकुत्दाया ज्या सिजःया पाळचां 
कया च्वन।. विशेषता थ्व कि मत. धका भासं अग्नियात 
पूजा मयासे.गने द्यत .पूजा याना बया उबन, उकि. हे आपा 
थं सुकुन्दाय्‌ गणेशया मृति तथा तःगु खः | अले थुकी च्वंगु 
चिकं. काका -बुबु वयूमा धका जवने थाय्‌ न्याम्ह नागं' कुइका 
तःगु नं जुड फु । शहरे सुकुन्दा मदयूक मगाइबले ध्याक्वे कळापे 
माळा स्वनेत जक पित: हःनि तर फुसिख्यो व थ्यनि थं. जागु 
थासे जात्रा आदि बले झझः धायूक सकस्यां जोरां ह्याउँक 
सि दुगु. हाकुगु पसि, ह्याउँगु वा वाउँगु ल॑ किना, तइसे 
च्वगु गां ल्हा छपा पिकया झो छुना वइपि ततापिसं म्हासुक 
ळु:थें. च्वंक बुया तःगु म्हति छप्वा छप्वा सुकुन्दा' जवना 
वइ्गु. खनिबले सुकुन्दाया चहचकि बालाक हे ल्यना च्व॑ंगु-न 
दनि धका  धाय्‌ हे मानि | न्प्रतमदु अजिमा (मू धामि) वहनी गनं 
प्याहाँ चने माळ धासा अज्ञिमाया मूर्ति स्वना तःगु थःगु हे 
सुकुन्दा ज्वना जक प्याहाँ वनेगु नं आतक ल्यंका तःगु हे दनिः। 


न्ह्यागं व न्ह्याबळें छता हे किसिमयागु- जक जुया 
च्चन धासा मीत नुना वय॒ यः, उकि प्रकृति नापं मीत वंके 
मालि धका दच्छिया मिनिता रूप हिला च्वनि। मेगु छु 
खै. न्हि न्हि नया च्वनागु जा हे नं तुना वय्‌ यः उकि 
हे मखा ळच्छी लत्याय छको धयो थें नखःचखः न्ह्यथना 
नय गुली जा व के हे जक मनसे फरक फरक प्रकारया घासा 
ताळोका नया वया च्वगु। थथे हे ज्या जुड ख्यगु तंकेत 
च्याकेगु मंते न॑ आपालं किसिमया भेद दुगु। त्वांदेबा घाल 
चाया कथुप्वा निसें कया घळवतया मो म्ह दु पाय जागु 


४४ स्वां-सिन्हेः 


स्वादेवा तक नं दु, गुकी मतफोया सी छावाखेरं सिमा-हः 
घाना, व्वादेवाया स्यो छपूं मलः ब अनेक-तनेके बुट्टा ज्याना: 
मतया - फोले करुणामय विध्तांतक- आदि द्यो थना तगु 
देइ । भव करुणामय खनिबछे ल्हासाय्‌ सिंहसाथ बाहुयात' मते 
करुणामयय्रा दर्शन लागु ऐतिहासिक बाखं लुमंका ब्यू। 
न्हापा आ थें मतचिकंया मत व बिजुळी मतथा जन्म मजूनिबले 
सकसियां छे ल्हातं जवना उसे थुखे जुउत सुकुन्दा व -छथासं 
तुं तया च्याका तयत त्वादेचां माक्व: ज्या बिया च्वगु 
खः । व्वादेवाया मचागु रूप देवा खः। तर देवा 'चीप्ता 
धायूगु झोथाय जकः खः, ल्हासाय्‌. ला छगू मन थ्यो 
न्ह्यंगु धळवतया देवा व हलंद्रः तोला ग्यंगु लया देवा हे थाय्‌ 


थासे गुम्बाय्‌ झोथाय्‌ अगिमथले मि थें गवळे मसिक 


च्याका तःगु दु धाइ | थुकिया भीत नमुना छुप्या स्वयंभूया 
शुम्बाय्‌ च्याना च्वंगु दु। भोथाय्‌ साध्यले लॅ- देवा तक च्याके 
थाकु ध्यो ब हामो चिकने बहःया देवा थाय थासे .द्योया थाय 
च्याका तःगु दु | चिप्वागु देवा घासा सच्छि च्याप्वा 
ज्वादेवा छयकेत साप ज्याछि। अगति वा सीया, विशेष 
द्योपिथाय्‌ ज्वादेवा च्याकेगु चलन दु । आयु-साधन व त्वंछा 
आदि याइबले मत ता तुके मांगुलि माझावाल देवा च्याकइ । 


दळू व पालचा मतया मेगु रूप खः। खादल, बांदल, 
च्यांदलू, लुचुदलू दळूया भेद खः। थ्व घातु व चा नित्तांयागु'दु 
खायागु झार नं छगू किसिमया दळू हे खः | घळत्रतयां 
खांदळू अगति व' चादळू विशेषतः यंद्याबरे' मयाले खाया 
तइ। यंद्या' च्यान्हु थ्व दलुखे सीपिनि नामं बहनी मत बी। 
थाय' थासे गोदा च्याकइ' उपाकू वना ब कुमारी चाहिली 


सत ४५ 


थाय सीपिनि नामं द्यो व दुवा पत्ति कचि. पाळचाया. मत 
तइ व थःथितिपिन्त इनां बी। नाग स्वरूप बॅमतया जात्रा 
नं थबले हे ला। गंपुह्ली ब सापारु बले नं सीपिनि नामं 
छेंनिसें स्वयम्भू तक मत तया व॑, अझ गुछि ला ह्य दु 
दाना वनिपि व हामत तइपि नं दु । यलया मतया जात्रा 
मतयाः नं थुबले हे खः। सिकियात कचि पालचा छेयला 
तःसां स्वन्तियात बूगु पालचा हे माः। द्योया छचाखेरं 
न्ह्योने ध्वाका थें याना धळवतया दळूचा दाताया सालिक 
नापं तया ताना तइ। 

भीथाय्‌ वइगु नखःचखःया मोले मतया नखः नं ठु 
शुकियात गुलिसिनं दीपावलि धका धाइ, दीपावलि भारते 
नं धूमधाम नकसां माने या। अझ अन थ्व दीपावलियात 
राष्ट्रिय नखःया रूपे माने यायत स्वया च्वंगु दु। झीथाय्‌ छा 
थ्व राष्ट्रिय नखः जुया हे च्वंगु दु। स्वन्तिया लक्ष्मीपूजा 
ब हापूजा निन्हु थःगु गच्छे अनुसार छेछे पालचाय्‌ व 
देवाय्‌ मत मच्याकुगु छे दइमखु। आ थोंकन्हे सीमत व 
बिजुली नं च्यायूगु याना हल। बरु थोंकन्हेया थिके भावं 
याना घोछि च्याके माथाय्‌ घो पछख जक मत च्याके 
माला वल। मस्यु हानं मेमेगु देय गथे जुड । चीनया ततःघंगु 
शहरे पलास लाइट विना नं तसबीर खिचे याय्‌ जीक 
मत च्याकइ थं मत च्याके मफुसां आ स्वया झझः घायक 
मत च्याके फइ ढा वा मतया जति आसिबे न॑-बुळुया 
वनि। भारतया गणतन्त्र दिवसे दिल्लीया संसद भवने, 
कळकत्ताया गभनमेन्ट हाउसे, व मेशोरया राजकीय भवने 
च्याकइगु मत खय्‌ बहुः जू। अझ मत स्वया नं ळखे खने 


४६ स्वां-सिन्हः 


दृश्गु मतया किपांला झन हे बांढठा। तर झीथाय धासा 
येद्याया दँयदसं च्याना बया च्वंगु लायकुली च्यांकइगु मत 
हे ताता पाना वन व गद्दी बेठकया न्ह्योने च्याकइगु गोदा 
नं झन भन हे चीजा जुया वन। 


गुगुं देशया संस्क्रतियात म्बाका तइगु कारण मध्ये उगु 
देशया पूजाविधि नं छता खः। भीगु नेपाळ संस्कृति बखत 
बखते छको निको चिक फुना मत बुलुइ थें बुल्या वंसां 
आ हानं चिकं तना कुला बीवं मत थी थं थिना वया 
च्वंगु ढु! झीगु रुस्कृति मतयात उलि हे थः नाला तःगु 
दु गुलि मतं जतियात। अथे ला मिखा ठुपि मनुखं मतयात 
गबले जक तोते फइ धका! झी ततःधंगु पूजा महादीप 
छुयका प्रारम्भ यासा वायू वा जाकी मत कया अन्त याहू । 
थ्व चराचर :जगत खने दयका च्वंह्य सूयंया सूर्याचं नं याय 
हे माछ। अझ चन्द्र च सूयया. प्रतीक घोपती मस्वंक पूजा 
हे गन जू धका ? अन्धकार शून्यया चि थें मत भावया 


चि. खः। ' भाव मंग्या सूचक । उकि धोसघं का वा गोसघं 
सत स्वने हे माः। .भौमचा दुतेत नागं कुइका सुकुन्दा ब 
'छुखाया निखे जःखः दुवाल्या नं च्याके हे माः। निराञ्जन 
कृ ९ हम पे 

'छुया मत-फं त्वयगु नं थथे हे शुभ काय दुश्या। 

दत मत बीगुया नं तःता प्रकार दु। दकसिबे अःपुगु 
छा चिकने वा घ्यले इता निपु बुला मत बीगुखः। थ 
नं कति छा; द्योनं लय ता। भचा अप्पो श्रम य खच 
तुफेत स्वइपिसं वानाशु इता छयकइ च देवा चा दळू च्याकइ । 
गुलिसिनं सवालाख इंता नं च्याकू। ह्वासाय्‌ थःगु पचिया 
मत छूयकेगु तक नं चढन दु । कोने धासा चिकं मत 


मत ४७ 


सिक नर्क्यौचिकंव सीमत च्याकुगु हे अप्पो खने दु। सुद्यत 
ह्याउगु ब] दिगुद्यत ह्यासुगु मत च्याकइ थं इता वाइब्रले 
सं 'महाद्यत स्वतु, सुत मिनितु व मेपि फुक द्यत न्यातु 
तया वाइ। कापःया निलिगु इता थ्वःतु :बःतु घयागु मदुसां 
बीगु- इता, माइता, बाइता, खेलूइता धका वया तःताजि 
किसिम ठु। इताया ज्या सनिपि मिसात जू गुलि द्यत मत 
बीगु ठेक्का नं मिसातयसं हे कया तःगु दु। आइतवार 
पत्ति सुद्यत व पुह्णीया चन्द्रमायात मत बिया अघ याइपि 
नं मिसात हे। पाछचा तयूगु व भुइचंपा छयकेगु धाल 
कि घासा मचातयू साप न्ह्या। मुस्पा, चिळाख, मेन्टुल थें 
भयातुगु मत ज्वने माल धासा जक मिजंत हे न्ह्यममच्युसे . 
मगा। गथामुगले मि तयूत भिजंत हे माः व सीह्मसित मि 
तयत. नं मिजंत दतले मिसात मज्यू। द्यत आरती छयकेगु, 
जःहां चुइकेगु, आळंमत तयगु जक न्ह्याम्हेसिनं नंया। | 

मतया पूजा व उत्सब बले गुलि स्थान दु मनूया आत्मा 
ज्योति सी धुंका नं उलि हे दु। विरामी तञ्चो जुया च्घंतले 
रोया नाम देवा च्याका तइ व सी साथ लिक्कमत च्याकइ । 
अले सिथं यकेत ब हे लिक्कमतं भाज च्याका हिने हे जूसां 
पुलुपुलु चिन्तामणि दीप च्याका यंकइ। भार्जया मी तिंप्बा . 
पाका सीह्यसिया दाह-संस्कार यानो छइ। दच्छि मढुतले 
उखे थुखे देव देबतायाथाय्‌ मत छुयकः वनि-- सीह्य ख्यंक 
च्वने म्वालेमा व वयात ज्ञान-ज्योति. प्राप्त जुइमा धका । 


मनूया ह्वापा हापांया आविष्कार मध्ये मत छगू गजबगु 
व तःघंगु आविष्कार खः। उकि हे मनुर्ख मतयात द्यो भापा 
पुज्यागु खः। -त्द्याम्ह द्योत छाय्‌ मागु नं जज्ञे स्वाहा याना 

दुइवं व द्यंत. थ्यं भापू। मनुखं मत थःत बहनी जक दरकार्‌ 
दुसां. द्योयात ह्लिने नं च्याकेगु याना हल। द्योपिके प्रभा 
दु. धासा नं मूति द्यो ख्यूंथाय खने मदइगुछि उमित मत 
बीगु छा छुँ ख मखु तर सहस्ररश्मि सूय व तिमिलायात 
नाप इता निपु च्याना झीसं मत बिया च्वशु धका गज़ब ! 
लक्ष्मी द्यत .धेबा छायगु सुद्यत मत बीगु उथंउथे मखा 
जुळ । जुइमाः थ्व थःगु श्रद्धाया छगू दापू। भो छगू उखान 
थ बियाँ तःधंगु मखु, छु तःधं श्रद्धा .तःं । 

जति .मन्त धासा मनूया मिखा जक दया .नंछुं ज्या 
मवः,; उकि बहनी छं याय्‌ माळ कि मतया. आवश्यकता 
झन हे थी। बहनी जुइगु जात्रायात मत माः धका धाय 
माःगु खे मखु। मतया रमिता स्वयूगु बाघदुवाया ' मेळा 
ब बालाच:ह या पशुपती खः! जावछा पूजा धुका बंगद्यो 
४ंगे यंकइबले नं सहस्रदीप धका ग्वाखं प्वाचां निसें छालिप्वा 
च्याना यंकइगु न॑ स्वय्‌ बहः जू । फुसिख्योया जात्राय 
धामि दिलिबले न्हू वःम्ह धामियात मुस्याः-प्वा नका घात्थ 
द्यो दुब्यूगु खः मखु परीक्षा याइ। बोदे मे प्वाखनिब्रले 
जक मे प्वाखह्य धामि मतया गोदा ब्वहले पाच्छाया यंकुसां 
हिने जुया मतया स्फूति प्याहाँ मबः। कलकत्ताय्‌ ध्वाक 
थे, छे थें ब छु थें छु थें च्वंक ग्यांस सत च्याका हइगु 
नं साप हे बांला। . 

संसारया चालामाछा च जक दु थ्व जक दु धयागु 
मढु। मेपिनि देशया चालाया छु खे थःगु देशया चाला 
खंखं हे झो दंग मजुसे मगा । भीसं छक्ष्मीयात साप हे 
सुचुपाचु ब मत योम्ह द्योया रूपे माने याना वया च्वंगु 

दु। लक्ष्मीपूजा बले छे छखां झझःधायक मत बीगु ला 
द्‌ हे दु वषया दकले ह्वापां बालि द्वाहाँ वइच्रले नं लक्ष्मी 
लयू तायकेत मत बीमाः। सी गुथियारतयत भ्वय्‌ नके धुंका 
विदा बिया छयत सलिखे मत च्याका वा दिगू च्याका 
त्रिया छयू माः। छासे कलः व दुबाते वा दिपे बौ त 
बनिबलें न॑ दिनिनिनि दिगू च्य़ाका यंकइ। थ्व ला मत 
मतया हे ज्या काळ धायू-- मत जतिया निति जक मखु 
अन्धकार थं हाकुगु मोहनि फयत नं मत हे माः। मतं तइकजः 
बिया च्वंसां हाकुक थाइगु हाकः न॑ पिल्ह्या च्वनि - किन्तु 
थोंकन्हेया बिजुली मत-न क॑ गइगु' डर, न फसं सीगु भय । 


वद्यराज जीवक बने वना ज्याय ख्यले मदुगु घाँयू लुइका 
हयू मफु थं सिल ब सळ. जक धासा न्ह्यागुं वासले ज्या 
ख्यले ज्यू। झोशु देशे बिज्ञान धयागु शास्त्र सिद्धान्तया 
रूपे ब्वना जक च्ढन तिनि, थुकिया प्रयोगात्मक आविष्कारया 
छपे सि सयका काय मफुनि। वासःया थासे घाले लः द्वाहा 
वन धासा मतं पुका लः पिका, व लूळाया ल्याखे मचात 
म्ह॑ मफुसा मचाया ख्वा दुच्छि ह्याउंगु इता च्याना ह्यां 
निभाले मत बीगु या। थुकि प्याहाँ बना बोकसि वइबलें 
मत च्याका बोकसि केळे यायगु तक या। निराशा व शाँकां 
नुगले घोबजि वायका च्वंपिसं ल्हुघले सिथिद्योयात मत बिया 
जिम्ह रोगी याकनं लाइ वा मलाइ धका भविष्य जीवनया 
लक्षण वा कुलक्षण तक नं सीकः वं । किन्तु एक्सरे व 
वैज्ञानिक प्रकाश चिकित्सा थें जागु याका रोग लायूके 
धंकुपि नेपाढीत दुसा नं थजागु आविष्कार छा छाय थजाशु 
ज्याभः तक नं मोथाय्‌ देशे दयके. मफुनि । कुतः यात 

धायवं मजुइगु ज्या छा छं मंदु अयनं थजागु वेज्ञानिक 
` साधन दयकेत कोत असम्भव ला मखु तर अः थ जक 
जुया च्वन धासा तःदँ अवश्य माढि । 

थौं क्रीपि बीसवीं सदीया मनूत जुय्रा भूत-प्रेत धाल 
कि हापायापिनि थें ह्वायूपं तींतीं मस्वाकइपि जुया ला मस्यु 
मिचूलाखे, भिग्वाराख्या धयापि मखने घुन। : गथामुगः बले 
बोकसितय्‌ च्त्लापचि च्याका पीठे देके वनि धागु न॑ 
फंयगं जक खः ला घया थें च्वने धुंकल । :मिप्वा लाखे 
खना धाइगु नं लः सिलिसिलि दुगु थासे वा ध्वपे फोस्फोर से 
च्यागु खः धका सी दत। थथे ध्वप च्यागुया बारे विदेशी 
भाषाय्‌ बांबांलागु  कद्दानी च्वया तःगु नं दु। करणदिप, 
_ पाहाँदिप च्यागु खना धागु नं शायद थथे दें छुँ च्यागु 
जक ला मस्यु। स्वयम्भूया गजुलि पच्चरश्मि प्याहाँ'वःर 
उकी छुने दुगु अनेक मणि व रल्लया तेज जुइमाः। नागाजुनया 
जरिल्वहँ नं थथे हे प्वालाप्वाला थीगु-ब्वह ख़ः। ख्यथाय 
दम्बि व गुलि की विशेषनं यथे हे थिना च्वंगु खने डु । 

भी. मिखा दुपि मनूतयसं मतया परिभाषा थ्व हे खः 
धका बी साप ज्या मछि। व्यवहारे चिक मत, म्यासमत 
व बिजुलीयात मत धासा भचा क्वथीक स्वयवले ' बड़बानळ, 
दावानल, भुतुली' च्याशु मि ला छु व प्रकाशमान्‌ ' चन्द्र 
सूय निसं कया असंख्य नगु पुचः व नीहारिका तक नं 
मत खः। उरः च हिप्यं-ताहा-नगु नं मत हे खः। 'थुकि 
काहाँ वया छिगु जिगु मिखा तक ने मत हे। अझ तःगो 
छयों पि बेज्ञानिकतय्‌ः छिसें दूरवीक्षणं स्वया दिल धासा सी 
थ्व शून्य धाशु अन्तरिक्षे गुलि जक प्रह, चन्द्र, सूये तारा 

व .नीहारिकाःदु। हानं परमाणुवीक्षर्ण स्वया दक पदाथयात 
कूचा :कूचा थला स्वस्वं यंकळ घासा. थुइ थ्व विश्वया यावत 
पदाथ विद्युत तत्व-पो जिट्रन ( Positron ), इलेक्ट्रन 
( Electron ) व न्यूट्रन ( Nuetron ) बने जुया च्वंगु 
खः। ` बेज्ञानिकतसें आतक, माला. लुइके फुग -मुलतस्व थ्व हे . 
विद्युत्‌ खः। थ्व ब्रम्हाण्ड हे बिद्युत-मय। आ मतया 
परिभाषा छु धका जक बी: मालि | 

सलाइले दुने, मि दु..ख नं खः, म. नं मखु; खःसाः गय्‌ 
मपुत, . मखुसा' गय च्यात ? . छुकी मि: दु छुकी. मि मदुः घायगु 
हे.:ग्रथे १:;ह्वहुँतेः वा कःगु : अप्पाय्‌ चुपि पामि प्याहाँ वइ 
न्यताळे...छको:-यांकया मुइक दा, मि है प्याहाँवयक: दाल 
'घकाः मधाई मंखु । नाताग़त जुइबले नं .ला छं. मयासां 
मिखां! फुतिफुतिकेरा (प्याह वः |. स्वग : दिव्यलोक ज्ुया-मत 
हे मंबाक:-मल थी व पाताळ नं .नागतयूगु मणि अथे-हे 
थी धका धयां :'त,गु दु । 

“थो छि मफुसां जि मफुसां मी हे मनूतथसं उपंग्रद ब्वय॒क्रा 
'चन्द्रमाय्‌.न्याका नं क्रतःकाय धंकलछ,- अझ निकट भविष्ये हे 
मनू नापं तया ब्वयुका:छयू गु ग्वसा ग्रया च्वंगु दनि। उखुतु 
तक रेडियमया युग धया च्वंगु आ रकेटया -युग घाय-माले 
धंकळ ।..मत च्याका रेडियो हायकेगु व सिनेमा स्वयगु ला 
मीत. सामुलि जुइ धुंकल ख;; तर मतया जति नं.स; पिकाय्‌ ज्यू 
घयागु, की आपासिर्न मस्यूनि ।. टेछिभिजन तक भी मिखाया 
न्ह्योने मवःनिसां थुकिया बारे नं गाक्क न्यने दय घंकळ । 


भुतिमालि ब्वयका विजुळीयां आविष्कार यात, मतकढःया 
ज्ञां कया हवाइजहाज दयूकछ, किपा स्वया फोटो "काळ, 

थ्व फुक मतया द्वारं मखा जूगु खत । मिखा तिसिना झो प्यपला 
न्ह्यावने मफुथें सुद्योया- निभाले छुया तःगु कोइला, मि 
च्याका प्याहाँ बःगु बाष्प व विदूयुत-शक्ति, आ न्हू छयला 
च्वंगु रेडियो शक्ति सन्त घासा विज्ञानया गति थ्याप्प 
हे मजुड छा? मि च्याका जुका नय व मत च्याना तइका 
जुइ ससां निसें सभ्यताया विकासे मनुखं मतया आपार्ल 
आपा ज्या कया चया च्वंगु दु । थ्व फुक्क च्याके फुगु 
ज्ञान-मतया कृपां खः। | 

भीत बुइकुह्य की मां खः, भी मायां मांया मां प्रथ्वीयात 
जन्म व्यूम्ह सूर्यं खः, सूयया नं मांअघु नेबुळा खः: ।..झी 
पृथ्वी. निभाः त्वः पाखे जक तिमिला थें थी तर सुर्या तेजया 
पुञ्ज व नीहारिका तेजया ग्यास खः। ज्योतिषाचायंतय्‌ धापू 
कर्थं थव भी च्वंच्वनाशु प्रश्वीसिकं सुयं १३ लाख दुर्ग तःग्वः,व 
सूयसिकं तःग्वःगु च थीगु मेगु असंख्य तारा. दनि ह्‌। 
१ सकेण्डे १,८६,००० मीलया गति बःगु गुगं ताराया किरण 
आतिनि पृथ्वीले थ्यन धासा च गुलि तापागु ब तःग्वःगु 
तारा जुइ ! शीषंकया भासं घासा गपाय्‌. प्वागु मत १ 
मयळ, : थजागु खँ हाना च्वनां. न्ह्याय्‌ दुगु मखु । 


थोकन्हे वेज्ञानिकतय्‌ ल्याखे सः भचा . जक मखाक तत्व 
दय्‌ ` घंकुसां अबलेयापिनि ल्याखे न्यागू हे: जक तत्व ठु 
गुकियात पश्च महाभूत धका धाइ। थुकी तेज नं छता 
याना. दुथ्याका तःगु दु। भीशु घ्राण. नाप तेजया घनिष्ठ 
सम्बन्ध दु। झौगु शारीरे प्रथ्वी आकाश; जळ, तत्व ल्यंना 
हे च्वंसां प्राण वन कि वया नाप नाप॑ - तेज--गुकिया 
लक्षण ' क्काइगु खः ने बना छू. प्राण वायुःप्याहाँ,वंसां 

मेगु वायु तत्व शरीरे दया हे च्वनि, तेज तत्व जक वनिगु 
वनं। हानं निभा विना भी म्वायूगु हे गथे ९ स्वां-सिमा 
व घाँययात तक निभा मंदयक मगा। थ्यो तुइछ कि मनू 
लगायत सकळ प्राणी दनि, स्वाँ हृइ; हिमाल न्हिलि, तर 
कुमुदिनी जक बहनिसिया चन्द्र हे पिया च्वनिं। भी स्वायत 
थे हे मत म्वायतनं फय्‌ माः, मत च्याइ फर्स, मत च्याना 
च्चनि फसे व मत सीगु नं फसं हे खः। तर बिजुलीया ग्लोबे 
जक दुगु फय्‌ न॑ पिल्हया भ्याकुम ( \2८ए७ ) याना तय्‌ माः 
अआ तादेवा क्यू मतं मखः धयागु नं मन्त, बिहुली च्वय्‌ 
भचा मखःसां ट्यूब छाइटं न्ह्याथासं खः | 


मत मी जक मखु अन्य प्राणी बगया न तसक यः । 
लापा व मत-को थ्व हे मते जुना प्राणोरसग या वह। 
कोत सी धका जेन साघुतय्‌ सन्ध्याय्‌ मत नापं च्याइ मखु। 
गुलि कीतसे थःपि मत च्याके मसया फुतिफुतिकेरा जक 
जूसां थःपिनि स्वले दुने यका तइ । बिचरा न्या थःत 
स्यायत वःगु धका मसिया मत नयत वतलं थः हे त्वा 
दला सिना वनि। मी न्वाके जक सःपि मचातय्‌ नं मत 
धाल कि गुलि यः, गुलि यः। वनस्पति नापं निभाद्यो पाखे 
छयों ल्हना हया च्वनि। तर खंतयत जक मत धाळ कि 
शत्रु । अयनं मत हे मदयक छा इपि नं जुइ मफु। उमित 
खँमत टच लाइट जक यः। 

प्राकृतिक सम्पत्ती भी मां नेपाळ तसकं तःमि; पूव मेची 
निसं पश्चिम महाकाली तक थ्यंगु मांया जनी पोले मीत 
धका छु छु गुगु तया तःगु दु छु छु, अनुमान जक यासां 
बालाक खंगु मदुनि। पश्चिम नेपाळया दुल्लु पाखे शिरस्थान 

च नाभिखान धा थाय्‌ मन्दिरया दुने ल्वहँ कापी कलाछि 
प्वागु ब थ्व स्वया चिकिप्वारु नं प्राकृतिक मत च्याना 

गु दु । थनया खुसि-बा वइबले खुसी नापं मि छुःहँ। 
यागळंग जिल्लाया मुक्तिनाथ नं थथे मत छुइगुली प्रसिद्ध । 
थुखे पाखे झीगु वेज्ञानिक दृष्टि बन धासा थुकि कीत अवश्य 
फाइदा हे याइ। 


विज्ञानया जः थिना वः लिसे भीगु ह्वायपं व मिखायात 
नं उगु हे रूपं तालिम याय्‌ माळा वया च्वंगु दु। आतक 
भीथाय्‌न्हू सडके जुइत ह्वायपं जक ताहायूंकां गा तर भारते 
थ ततःधगु शहर जुइस ह्याउक वाउक व म्हासुक मत 
च्याइगुया माने मथुल कि ज्यानया तक नं जोखिम वः। 
चाउँगु मत. शान्तिया चि थं ह्याउँगु मत खतरा वा निषेधया 
चि खः, .म्हासुगु खतराया दोसाँघ। गगं मेशिनया थःगु 
शक्ति न्ह्याय्‌ मढुगु वा अप्पो ज्या याय्‌ माळ किनं ह्याउँगु 
मत च्याका खबरदारी याइ । ह्याडंगु मत प्रकाशया नं संग्राहक 
खः। डाक फोटोया ज्या याइपिसं ह्याउँगु मत च्याका ज्या 
याइ। लड़ाइया मेदाने नं थथे हे रंगी विरंगी मत च्याका 
संकेतया आपालं ज्या का। अथं हे नं ब्यारेके बहनी लाइट 
डाउन पुल कि मन च्याके मांजल। मत यानं निसं खने 
द्‌इगुलि बहनी मत च्याफेगुछी मनाही याना तइग खः। 
छडाइ्या चापाचाप जुइबले शहरे नापं ब्लायुकआउट यायमाः। 

मत जति मवयुक तापाकं जक खने दइगु मखु, रेल 
जहाज व हवाइ जहाजे च्वंग मतया प्रकाश कोशों तापाक 
तक नं वं। समुद्रया बन्द्रगाहे च्वंगु लाइट हाउसया मत 
तापाक जक वनिगु मखु थुकि जहाजयात दिशा नं छुटे 

याना बी। घंडीया डायले च्वंगु आखः-मत आखः:जक 
खने दयकेत खः, मेगू ख्यंथाय -थःथमं मत क्यनिग फोण्टेनपेन 
नं मदुगु मखु। भो व धेंया मिखा ख्यँथाय थथे हे वाउँक 
थी डकि उमिसं बहनी नं मिखां खं। भुरूखा तु न्हिकां 
मागाः हे जुल। मतं मत ज्वना जुश्म्ह छम्हसित जक जः 
बीगु नं मखु, वया जःखः वा न्ह्योने ल्यूने जुइपिन्त नं छ 
कयना, ब्यू तर, ज्वनिम्ह मसल धायव जक झन ताछातुल 
धाय. ग्र:। मिल्ला निपां कांम्हं थःत मखुसाँ करपिन्त क्यनेत 
मत ज्वना जूगु बाखं नं मदुगु मखु। 


मत-व भीग जीवने आपाळं समता दु, आयु फुत कि 
भो सी थें मत नं विक फुत कि, करेन्ट त्वादल' कि वा 
ग्यांसया धा दित कि सी। अपायसकं थीम्ह सुर्या तकं 
छन्हु सी तिनि धंयागु वेज्ञानिकतय्‌ धापू दु। मतया पासं 
झोसं स्यना कायग ने आपाल दु, मतं थः च्याना नं करपिन्तं 
छं क्यना च्वनि। मत थःसिचेनं थमं च्याकाम्ह अप्पी थी 
धका गबळं. ग्याइ मखु, थः थ हे सकसितं च्याकेगु थ्वया 
स्वभाव खः। न्ह्याबट ख्वा चक्कका न्हिला च्वनेगु व गंबलें 
कमस्वसे सदा थरस्वया थहाँ वनेत जक स्वयगु थ्वया प्रतिज्ञा 
खः: । मत न्ह्याथे हे चीप्वागु जुइमा थःगु शक्ति चाछि 
अन्धकार फुका हे च्वं, सी त्येका अन्ते तक नं छको प्वोढाके . 
च्याना तिनि सी। छु मतया थ्व गुण मोस अनुकरणे 
यायू बहः मजू ला ? तर मतयाके दुगु छता अवगुण मीं 
गबळं थः याना काय्‌ मज्यू- व खः मतया अविवेक । 
थवयागु थ्व अविवेके ळात घासा ्योमद्यो, ज्यू मज्यू छुं छं 
हे विचार याइ मखु- न््यागुं हे झो याना 7३ । तक्षशिला, 

नालन्दा च अलेक्जान्डिया पुस्तकालयया अनेक हस्त लिखित 
ग्रन्थ व सांस्कृतिक बस्तं सहित झो विशालनगर थ्व सवेदाया 
गी. माकुक नया. छत । थ्व मानव समाजया निति तःधंगु 
क्षति खः। हनुमानया लंका-दहनं रामपक्षयापि लय लय 
तासां कलाबादीतय निति थ्व ममेया.खे खः। रजपूरत वीरां- 
गनातसें सतीत्व: रक्षाया निर्ति जोहर ब्रत यागुळी धासा 
थ्वयात दोष बी थाय्‌ मदु । . 


अज्ञान अन्धकारया अनुरूप थें मत ज्ञानया प्रतीक खः 
नुगले ज्ञानया जः थित घासा व्यक्तिया व्यक्तित्व नं उलि 
मात्राय्‌ थिना वइ। धात्थें मनू मनू धाय्‌ ल्वइग॒ ज्ञान-जति 
सुगः यचुया प्रकाश रूपे नं छुँ क्यने फयव हे तिनि खः 
वज्ञानिकतय्‌ सूत्रे सःया गति सिक जःया गति चलाख धा थ 
सफू-ज्ञां जक दुपि स्वया नुगः मिखा थीपि झन हे च्वन्ह्या । 


मतया असंख्य उपादेयतां याना कुले मत थें थीपिन्त 
“सुपुत्रः कुळदीपकः' व कुलयात ख्यू कइपिन्त 'कुपुत्रस्तु कुळांगारः? 
धका उपाधि बिया तळ। मनू मात्रं कुलदीपक व देशदीपक 
 जुइगु स्वप्र माः ! धायूत फो भगवान बुद्धयाद कवि आनोल्ड्या 
भासं एसियाया ज्योति ( Th Liएht ० 4529 ) धया तळ, 
वास्तवे वसपोळ विश्वया हे ज्योति खः। थो विश्वयात विश्व 
युदया आशंकाया अन्धकार त्वपुया ह्या च्वंग बखते 
भगवान बुद्धया शान्ति सन्देशया परमावश्यकता दु धयागु 
सु जक सचेत मनुखं मथूगु खइ? सत्यमेव जयते सत्य हे 
खःसा असल अन्धकारयात स मतया ज्योति अवश्य 
याक) तकइ । 

छुकिया उत्पत्ति दु उकिया विनाश नं दु। मत च्याइ छन्हु 
व मत मसिसे मगा। न्ह्याक हे तप्वागु मत थजुइमा वा 
न्ह्याक हे चिकं तनाव थवंनेंमा। खः गछि सम्म घासा 
अल्प-स्थायीया थासे चिरस्थायी जुइफु-- ब नं स्थूल रूपे। 
मिखां खने - दुग वा मदुग ब्याक पदाथ क्षण क्षणे परिवतंन 
ज्ञुया च्वंगु दु। धाइ बिजुढी लगातार च्याना च्वन तर 
झीसं व स्वया मिखा फुति याय्‌ मढानि व गोको सित 
गोको च्यात झीके पत्ता हे मदु । उलि तिफ्याय्‌ फइग शक्ति 
मोग मिखाय्‌ मदु । झीसं सासः दुकया च्वना, पिकया च्वना 
थबले तक. मी म्वाना च्वंपि, हाइद्रोजन अक्सिजने मिले 
जुया च्वन थबले तक मत च्याना च्वंगु जब थ्व ज्या दी 
झो चट्‌। गुकिया क्रिया सित वा मन्त व गुकिया नां मृत्यु 
वा विनाश खः। चिक दत्तले मत च्याइ, तृष्णा दत्तले जोब 
भवचक्र चाहिलि। चिक फुइ मत सी, तृष्णा मदड जीव 
जीवन्मुक्त जुड । मत सीगुयात निर्वाण धाइ थें भगवान 
बुद्ध जीवन्मुक्तियात निर्वाण नां तया बिज्याग दु। महाकवि 
अश्चघोषया शब्दे निर्वाण थथे ख 


चिक फुना दीपक फ्वाक्क सी गय 
निर्वाण ज्वी आश्रव फूझ नं अय, 
पृथ्वी नभे वा विदिशाय दिशाय नं 
गन मर्व केवळ ज्वीगु शान्त || (सुगत सौरभ) 

स्वा 


स्वो धाळ कि मसिया हाँ धका न्यने माःपि शायद 
हे संसारे सं दइ, खः थःथःगु भाषा पागुलि गुलिसिनं घ्वांयांत 
फूल धका थुइकुसा गुलिसिनं फ्लावर धका सीका काइ। 
गबले मनूत मनू हे मखुनि, मनूया व्यवहार जंगली पशुतय 
थें तिनि उबले निसें मनुखं स्वांया उपयोगिता बांळाक मथूसां 
स्वां थ्वयात धाइ धका अवश्य थुइका तय्‌ धुंकल जुइ । 
सनूया जन्म स्वां दुगु थासे हे छा जूगु खइं। अबले निस 
थोंया वेज्ञानिक युगे तकं स्वांया मनूतय्‌ लिसेंया सम्पर्क व 
चया महत्त्व पा जुया मच अपितु झन हे बृद्धि जुयावं 
वया च्वंगु दु। | 
. .परापूवे काले थ्व मो च्वंच्चनागु प्रथ्बीस प्राणी च्वने 
चहः जुइ धुंका दकले हापां सृष्टि जूगु जीबकोष प्रोटोप्लाज्म 
(Protoplas m) खः । थुकि हे जीब व उद्धिजया उत्पत्ति जुळ । 
डद्धिज स्वांया मां खः। थुकियां लिपा तिनि जंगम प्राणीया 
जन्म जूगु खः। उकि घाय फु मनू छा छाय्‌ पृथ्वीले गुम्हं 
प्राणी सृष्ट्रि मजूबले स्वांया राज्य चले जुइ धुंकळ। 

भीगु भाषाया स्वां शब्द संस्क्रतया सुमनं वःगु खः धाइ । 
सुमनया स्वान जुया आ स्वां जूगु खः। संस्कृते सुमन 
स्वांयात ल्वःगु नां तया तःशु 'धाय्‌ माः, धात्थें खान सुयागु 
जक मन भिका व छय्‌ तायका मब्यू जुड ९ 

प्रथवी ह्लापां सूय कुलु वःगु ह्याउक च्यागु मिग्वारा खःसां 

थों प्रथ्वी धाळ कि शास्य श्यामल प्रथ्वो हे मीशु नुगले 
दं. वः-- चाहे पृथ्वीले जमीन स्वया नं स्वद॒गं अप्पो जलभाग 
हे थदयूमा। गन्धवती प्रथिवी-_एथिवीया छश्नण खः। पृथ्वी 
सोेमण्डूलया छफो विकसित स्वां खः, गुकी महामानवतयूगु 
चमत्कारया सुगन्धं व्याप्त जुया च्वन। हानं छको नं थथे हे 
धाळ' धासा मनू नं मस्तिष्क-प्रधान दिव्य कमळ खः। 

समता ब विषमता न्ह्यागुं वस्तुया लक्षण खः | फुक स्तां 
स्वां हे खः थुकी समता दु, फुक्क स्वां च हे स्वां मखु थुकी 
विषमता दु। थ्व हे समता व विषमतां याना स्वाने जक 
मखु यावत्‌ पदार्थ भेद दइगु स्वाभाविक ' मुख्यतः ` स्वां 
स्वताजि दु, लखे ह्ृइगु पलेस्वां, उफास्वां;. स्वांमाय्‌ हृड्गु 
गुलाबस्वां गोदावरीस्वां व सिमाय हृइगु पालिजास्वां आदि। 
मोतिस्वां व लवंस्वां थं गसि वनिगु स्वां ब थःगु हे पहःगु 
केतकी स्वांयात च्वय्‌ च्वंगु स्वताय्‌ हे दुश्याका छुःसा दुबिना बं। 

प्रकृतिया सृष्टी मनू असाध्य च्वापुकाह्म जीव खः । थ्वया 
थ्व च्वापुका पहः कोया थें मिखा ब्बल कि म्याना बिसि 
वनेगु व चला थें ब्वां बनेगुळी जक सीमित मजू। मंग: 
वा मेपि पशुत आनन्दे खुशी व भये चिल्लाय्‌ «दना जक 
हालि तर मनू, रूवयूगुळी, हिलेगुली व हालेगुली वयात 
सुनां जक फु? वया मने वःथे वं म्हतं प्रकाश याय फुः 
उकि हे नं मिखां खक वस्तुयात जक छाय स्वय्‌ खने मढुगु 
चीजयात तक वं नां तया जू धार्सेलि अनेक. जातया स्वांयात 
जक वं नां तयूगु छायू बाकि तइ? लासा मनू पूर्ण सभ्य 
जुड न्ह्यजवां गबले कि व ताकतुक तिनि खं हाय सळ, 
अबले हे वं स्वांया नां तयू धुंकळ : जुझ्माः । 

पुराणं कथं धाळ धासा बिष्णुया तेफुचां थाहाँ वःगु 
पलेस्वाने ब्रह्माया उत्पत्ति जुळ व च हे ब्रम्हां थ्व विश्व 
प्रम्हाण्ड सृष्टि यागु खः। स्वयम्भू पुंराणया ल्यूल्यू घायूवले 
नेपा-गा नाग-हृद तिनिबले थ्व«हदे गुद्येश्वरीया: गाल. ही 
कया सहस्त्र दल दुगु पलेस्वां उत्पत्ति जुल गको पच्चरश्मि 
धिज्वयूका पश्च: तथागतया आविर्भाव£ जुल । थुकथ घायबले 
स्वां जक धया नं मज्यू स्वांया स्थान गुलि च्वे थ्यं अथें सी दु । 


द्योया शिरे स्वां छा भीसं हे छुके माः तर गबले हे 
तोते ` म्बाक स्वां थःगु ल्हाया छगू ज्वँसा याना तःपि नं 
गुल्खि द्यो दु | नारायण द्योया ल्हाते पलेस्वां गबलें खालि 
मजू। अथे हे आयतारा आदि द्योपिसं नं स्वाँ थःगु ज्वँसा 
याना तःगु दु। मदनया वाण नं स्वांयागु हे खः। वंसुन्धरा 
स्वयं वसुन्धरा जुया स्वांया रूपे बाग्वी ज्वना च्वंगु जुइमाः । 
पलेस्वां ज्वना च्वंगुलि याना गुलि द्योया नां पद्मपाणि हे 
जू बन । पलेस्वां आसन सदुपि“द्यो छा कम हे. जक दइ । 
पुष्पक विमान न॑ स्त्रांयागु हे विमान खः । | 


जितः गुनकेरा स्वाँ यो थं छितः गुन्तःस्वां यो जुंड, 
थथे हे वयकःयात गुलात्रस्वां यय्‌ फु। भी द्योपिनि नं 
थःपिनि म्हति म्हति योगु छता छता स्वाँ दु । द्योपिनि 
हे योगु धायवं व स्वाँ साप बांठागु धका च्वनि, तर अथे 
मखु यइगु व बांलागु धयागु छु? थःगु मन छुकी वन 
व हे यइगु व बांलाइगु खः, चाहे व करपिन्त बांलागु थजु 
बा बांमलागु । सुद्योयात कनिओस्त्रां यो थें लोकेश्वरयात 
द्वाफोस्वाँ यो, अले महाद्यत बेलपत्र योसा कायम्ह गणेद्य त 
सितु हे तःधं। नागराजाया नं सितु धाळ कि उतिक यो 

ता। खं द्योया खंस्वां, लक्ष्मी द्योया लक्ष्मीसंवां वं 'चथा 
द्योया चथास्वां थःपिनि नामे सुरक्षित याना तय धुंकुगुस्त्रां 
खः। तंलाय भिलाय नं सिकया नामे छाइसेन्स विया तय 
धकुगु स्वां मखा जुल। ख ला थ्व स्वा छाय हल धका, 
मेपि द्यवं मयो धका छो फितिफिति संकर मखु, द्यो यात 
चले मजू धका छाय यंकइपिसं हे छायू यकड मखु। कुश, 
घगोस्वां त्र कपूसिह्वाय्‌ श्राद्धयात मदयूक मगा। कलशो तयत 
द्वाफोस्वां कचा व अध्य यायत सितु तियागु द्वाफोस्वां है 
साः। ` बच्छाकचा बोयात हे जक चले जू । ळंकास्वां.' ब 
कस्वां घासा स्वां खया नं स्वाया ल्याखे मजा -- 'मस्यु 
थिमिसं पूव जन्मे छं पाप याना वःगु दु छा 


_ स्बांया जात तःता हे दु थुलि जक धाय ला साप 
अःपु, थ्व थ्व दु धका : ल्यया ल्यया क्यनेत धका थाकुशुः। 
अथे ळा छम्ह वनस्पति शास्या अध्येतां थं छतां छता स्वाँ 
दंत्तले कुत्त कुळा द्वाहा कना स्वया च्वनेगु जिशु ज्यान 
ला मखु। गुळाबस्वां थें जागु स्वाने स्वांसाया हः ब स्वांहः 
पा, मुखू पंम्हुइ स्वां हृइ, उकी दुनेया केसरी नं खने दइ। 
तर थजागु छाँटयागु मखुगु स्वां नं गुलिखे दु । गोंगःचुलिस्वां 
व लाढ्पायास्वांया आकारत प्रकार मेगु हे सा स्वां घासा 
हः मदु हः धासा स्वां मदुशु नःलास्वाँ नं छा स्वाँ हे खः। 
मेगु छाय्‌ सितु घाँय्‌ नापं स्वांया ल्यासे जा, पञ्चगव्य 
बीबले शुद्धि याइगु हे थ्व॑ तिनि! ह्वायूकं थें थिळ कि पुइगु, 
ळञ्जावति थें मछालिगु च्चाक थें सुइगु, घुस्वां थें नवःगु स्वां 
दंत चले मजुसां स्वां हृइगु जातया हे मा खः। ब्यांचा 
स्वांयात तिळ कि वां जक खाइ, की म्हॅम्हं नइगु स्वांनं 

लण्डनया म्यूजियमे निदां याना. तया .तःगु दु । स्वाँ हृइगु. 
जक :मखु गुगं स्वां स नं स: । बालाची व पोंगास्त्रां  पोलःचा 
थं सइगु स्वां खः। वज्ञानिकतयसं ला कृत्रिम स्वांमा नं दयकेत 
स्वया च्वंगु दु. व छुँ अंशे सफल नं जुइ धुंकुगु दु । 

सं द्यो पुज्यासा वजपुष्पे स्वाहा याना ह्वापां छायगु हे 
स्वा । अले तिनि सिहृः जाकिया पा बइ। उकि पश्चोपहार 
पूजा ज्बलने स्वांयात प्रमुख स्थान बिया तःगु खः । पुजाभः 
ब द्यो बांलाकइगु न॑ स्त्रानं हे खः, स्वाँ भचा निधिन कि 
कतःया झक्का हे दइ मखु स्वां भचा. गाक्क: मछुकं द्योया 
शोभा नं छा थी मखु । स्वांया नाप. नापं तोरण कापः नं 
छायूबले द्यो प्रतिया भाव झन हे जाया बइ ।. स्वाँ छायत 
थाकुलि कि थाकुछि नकि हे न्द्यचिले माः। द्यो पुज्यायगु 
थाकुलिया भाला सां स्वां छायूत सकर्छ चा लाय॒माः। गुथिगने 
जूसा' स्वां: छायूत मळापिन्त बं छाइ। तापाक च्वंम्ह द्यो 
सत्तिक पूजा याय्‌ माळिबले न्ह्याम्हसां छम्ह द्ये के बना किसळी 
नापं ध्वां छफो ककया द्यो साला माःथाय स्वने हइ। थ्व 
हे स्वाने द्यो प्रवेश जुया वःगु भापी। थथे हे जुया खड 
द्यो पुजा सिमधयक सुयातं स्वां ककायके बी मखु। पूजा 
याना च्चच्च द्योया शिर स्वां कुतु वःसा तु यो प्रसन्न जूगु 
'घका सीके माल। थ्व थःगु मनं भापा काय पूण यायूत 
द्यवं स्वीकृति व्यूगु खः घाइ । पूजा विसजन याय्‌ धुंका स्वां 
ककायूगु भाळा जक नोकोयागु खः। सुनां छाल वं हे लात 
यायूः मालि धका. थाकुलि स्वां ककाइ मखु । गुरुजं सिहः 
तिका स्त्रां. बीबले स्वां कया दक्षणा बीगु चलन दु। शायद 
द्योया प्रसाद सितिक सायके फड मखु धका जुइ। पशुपति 

गुंह्यश्वरी “वां गर्ने 'द्योया स्वां -कॉइबले नं दक्षणा बीशु या । 
स्वाँ हे जक जूसां द्योया शेष सिति मकायूगु धामिक विचार 
व द्या खना ग्यागुलि नं जुड फु। 


स्वाँ हृइगु मायात जक स्वांमा धका विशेष नां बिया 
तःसां सि सइंगु सिमाय्‌ नं स्वाँ महृःगु मखु। उकि सिमा 
झन सिमा स्वांमा नित्तां खः। सिमा छु स्वांमा छु झोगु 
जीवने नित्तां उलि हे आवंश्यक जू । भगवान बुद्धया जीवनं 
लिसे नं सिमा स्वांमाया सत्तीगु सम्बन्ध दु । शायद बुद्धं 
वीतराग जुया छे नांगु प्यंगू पःखाया दुने कुंका च्वने मयोम्ह 
जुया जुइ.। बुद्धया जन्म पिला-सिमाया क्क जुल, बुद्धत्व 
प्राप्ति बोधिवृक्षया मूले व निर्वाण शाल सिमाया क जूगु 
खः। वञ्जासने च्त्रनेतं नं कुश लासा लाया बिज्यागु खः। थ्व 
स्वंगू पर्व चूलागु दिनयात मीसं ' स्वायाः पुह्णी ” अर्थात्‌ 
स्वांया जात्रा जूगु: पुह्णी धया तछ। बुद्ध जन्म जुइसाथं 
हयफो पलेस्वां उत्पत्ति जुल व बुद्ध पचि धस्वाका उकी 
हय्‌ पला छिना बिज्यातः धरया तःगु दु । विष्ण थःगु श्राप 
मोचन यायत वंगल सिमा, कुश च तुलसीया रूप धारण 
यागु खः धका पुराणं माने याना तल। थ्व हे. कारणं 
चतुर्मास -जोछि तुलेसी मठ दयका पूजा याना हरिबोधिनी 
एकादशी खुनु स्वांयुखळ पुइका भारि नकसां सांगे याइ। 
वंगळ सिमा द्योथे पूज्य कुश घाँय्‌ जुया नं पवित्र । 
भोपि नुगः व न्ह्यपु दुपि जुया जुड, मन्यंक 
मब्वंक व मस्यंक छुं नं मस्यू- अझ मामं स्यना कपाय्‌ 
बनय्‌ जक ज्याइपि नं गुलिखे ठु। बिचरा स्वांमा सिमाया 
थथे सयका सीका च्वनेगु समय हे गन? बसन्त वळ 

 किकाचाकिचि चुलि वया चोला :.हिले माल, थःशुसोन्द्य 
मुग्ध ;याना कोकीयात: पश्चम स्वरया -तान तोतके: माल । 
थथे हे प्रकृतिया क्रतु ऋतुड याय, माःगु ज्या थिमिसं बांठाक 
हे स्यू। जनबाहाद्यो ब बुंगद्यो साठिबले मूस्वां ब अजूस्वांया 
भष्खः जुया च्वनि | थे गु-पुजां कःछेस्वां, यळबखःस्वां, मधूस्वां 
व्‌. वसन्तया.. अनेक स्थानं द्य गुद्योया खः ला छु वन उपवन 
हे फझःधायका च्वनि । सिह्वाज्याया ह्याउँगु तुयुगु सिह्वाज्या 
स्वाँ व वन्तया जातं. जातया स्वां, झंगःया .चिरिबिरि व 
क्कीया....किद्िकिछि सले ताल ब्युब्यू प्याखं हुया च्वनि। 
गुंछाया छुतिकः वहःतिकःस्वां, सुबिदास्वां आदि नस्वा नस्वागु 
स्वांया सुगन्धं. देवस्थळ सुगन्धित जुया च्चनि। 'पज्ञांबले 
ज्ञानीथकंस्वांब बांबांलागु अनेक स्वांया बखत जुया च्वनि.। 
यंद्याछ, पालिजास्वां, भयाउलीस्वां. व घमण्डी थं धरवाना 
चवनिरु..कंकःचास्वांया पा वया च्वनि। मोहनि तफोस्वां 
च स्वंति ग्वय॒स्वां व गोदावरीस्वांया मेला जुया च्वनि 
चिकुलां मेगु स्वाँ मदइबले न मीकूस्वां, लुँगजूस्वाँ व सरस्वती 
स्वानं स्वाँया नां तया च्वनि। खाइसंल्ह्या सिपूचो वनेबले 
सिमायं ह्याउक तकुस्वां ह्या. च्वनि। थ्व जुल भी देशया 
पवे पच हृडगु थःगु हे स्वां, मेगु विदेश बया च्वंगु जापानी 
स्वाँ) जमेनीस्वां, लाहुरेस्वां, कम्पनीस्वां ब ढाँढाँ ह्वया च्वनिगु 
बाहमासे घयागु स्वां नं दु। | 


स्वांया जात न. गजागज्ञागु जक ढु धाय.९ , घडिस्वां 
धात्थे घड़िथें. च्वंसा न्याचास्वां, हुँयचास्वां न्या थें, हँयचिया 
त्वा थें. हे च्वं।. अले. ककीचास्वां, मल्तास्वां, गोंगःचुलिस्वां 
म्चालिस्वा, संचिकास्वां नं दुरुस्त व व हे चीज थें च्वं। 

अझ गुगुं- स्वां थजागु नं दु गुगु सदांया लागी मखु छन्हु 
छन्हु जक स्वांया रूपे व्यवहार. जुड व:खः पाहांचःरेया 
लुकुमा गाले. लुकु बिना भोजन भपेत बिज्याइह्य लुकु महाद्य त 
त्वपुइगु ळँबे बह:बँ स्वां । 

ख्योथा सितुगूसि क्रमतातले न्हूसां पू मजू। थथे. हे 
पू जुड मसःगु मेरु स्त्रां ग्वयम्वां खः, अय्‌ ला थ्व हतपती 
भवा नं जुड मसः। मेमेगु न्ह्याथे हे बांलागु स्वांया न्ह्योने नं 
सिह्वाय्‌ स्वांया महत्व गवल॑ सुख मचि। सिह्ायस्वां बाउँगु 
स्वां खः। द्वाफोस्वां मदइबले सिह्वायस्वांया बॅ, पले-हः मदइबले 
सिह्वाय-हः व ज्वला हायकं मदइत्रले तकं लिह्वायदळ प्रतिनिधित्व 
या। नां सिह्वाय सां थ्व थुलितक चोखा कि झुचिनिचिया 
खे न्यथने माल कि ' ज्यापुत धयापि सिन्हाय्‌ स्वां खः धका 
उपमा बो। अकि हे ला को कवि चित्तघर * सितु ब सिह्वाय 
स्वा” कंबिताय्‌ ' सितु ब सिह्वाय्‌ स्वा मदुसा जगतय्‌ ल्यनि 
मखु पासा! धम मनूतय्‌? धका च्वया दीगु। | 


मनू सकल स्वया नकळ व नकल स्वया सकल याय माः 
छम्ह. :कुतिकुतिसिचा  धाय्‌-चा कलाकार! धाय्‌ न्ह्याशसां 
छता खः। बांछा: धका प्रक्रतिया कृति स्वां. जक स्वयां 
थ्व लुमद्‌ं, ध्वं थःगु कृति नं तयत वा थःगु शीप क्यनेत 
वहःया शुनकेरा व ढँया ळेस्त्रां दयकेगु यात। थ्व स्वयबले 
बांला सां सुगन्ध छा वइगु मखु अयनं तातू वमून माःछि 
वं। स्वांया हः बांळूगु किकिपा नं स्वांया हे ल्याखं .दयकुगु 
जुड माः। दुरुस्त स्वांथ च्वंक भोयागुस्वांन दयकु। अभ 
थुकी बास वयकेत व हे स्वांया अत्तर नं लुइगु या। कपाय 
ग्वाराया अत्तरस्वा नं ला छता. स्वांहे खत, -मंगः खे छको 

रूयेच छको थवइ थे निको स्वां धका ना कांयके दुगु स्वां | बाहा- 
पुजाया छाय्‌ हेइगु व माधमांध  वइंबले' संकस्या जोरी भेरे 
याना वइगु सीस्वां नं छा कृत्रिम जूसां स्वां हे खः अक सने 
नह्यापि ` मनूतयूसं पाहाँच:रेया छाभायांगु तके नं'स्वाँ दयंकुत 
शिखतय गुरु नानकया शव शिष्यनय्‌ ल्यापु जुया च्त्रतल 
स्वां जुया बन धाइ। 


स्वां सिफ छुइत च भेरे यायत जक मखु. माःहना 
क्रखायगु ने या। मिसातय्‌ तिसा छया या मतु , न्हायपंया 
कुणफूल, ल्हाया बाजु, गःपःया हार, जेया, जँबी; जामाया 
ह्योने. भवापं, तुती कहिलि तक नं स्वांयागु दयूकु.। नेपालपुत्री 
परावती निर्से शङ्रुन्तला तक ला छाय स्वांया तिसा आतक 
म उलि हे ल्यना चंगु दनि । स्वां मिसातय्‌ शिरया 
शोभा थे सधबाया चि नं खः। भात मदुपि मिसातयूत 
शिरे स्वां मदुम्ह धका धाइ। शिरया स्वां याकनं सुखूचिगु 
स्वया आइता फूगु अडकल याइपि नं गुलि दु। बाळाची व 
पोंगास्वां तु स्वां हे खत तायमाः च कपायमाः नं- स्वांमाः थं हे 
व्यवहार जू । सीकयात छाइगु अकाय्‌माः जक स्वांमाः हे जूस 
हनिगु ढंग पा। थोंकन्हे कापःयागु व चुरस भुना हइगु पित 
सक रंगं छिना स्वांमाः दयका हःगु खने दत । मंचातंय निदे 
बुदि, 'प्यद्‌ँ बुढि याना कखायकडगु' योमरि नं स्वांमाः हे 
झ्या जुइमाः बरु मचातय योतले कखाया मयल किं नय नं 
ज्युगु स्वांमाः। लो चासरि लुइगु व द्यत चौमरि छाइगु-नं 
स्चांया हे परिमानं यागु खइ। बहःया तुळसीमां: व मोहमा 
तक छा स्वा माःथं हे खः धाय , तर गुछि देवं नरशिरंमाः 
तक कलाया तः। महावीर हनुमान द्ोया घासा खाइसिसाः 

है बरा यो। :स्बामा;ः द्यंत- कखायूके थे. हें छँय वःखुसी 
ताताहाक: वारपारः न याना] तः। {कवि भासं /धासा: कपः 
छाइगु नं स्वांमा; खः |. कवि: कालिदास सगते क्लःखा न्वयः 
'गुयात>थां; स्वाय्‌ः म्वाकः किकिनिजा रू: प्यगुः >धका :घया 
बन-।-अले मनूया नसा भयाया तिसा याना. छ यात: कखायक 
तइगु तुकंचा-माः नं छे या स्वांमाः घासां' छु, पातः? अय्‌ 
ला.न्हू छे. दना बो बीबलेवद्यो प्रतिष्ठा आदि याइचछे 
अष्टमंगल व फयगं लिसं पश्च पछ्ठव नं चा हुइके माः ' स्वाँमाः 
जक धया. नं मज्यू, स्वांमाः क्ंखायू गुली नं तःधंगु महत्व 
दु। स्वयंबरया स्वांमाः छमाः क्खाय धुन कि ढाखिमा: 
कखाम्हं दुगुचा थं कखायकुम्हेसिया मजुसे क्कखायकुम्ह.. हे. 
थःत थ्याक दरगु। सिरपा बीत व. साइत याना प्याहां 
नेत स्वांमाः कखायू गु चाळा. आ नं तंगु मखुनि। 


चातय्‌ भुतिमालि छाय गु घाछ कि मन ब्वाइ थं भक्ततय्‌ 
बांलागु स्वाँ खन कि थःपिनि -क्यबे हशगु. स्वां.. मखुसाँ 
द्योयात छाय यंकेत सकसक लगे जू। थः घलं दनेतःधक्राः 
मांम्हसं. इन्द्रयात नेपाले थ्यंक पालिजास्वां कायके हछ,.विचरा 
दृन्द्राजुयो, स्वां ज्वना स्वग थाहाँ वने मळार्व म्वा मनूया; 
पञ्जाय्‌ छाना, यँद्या जोछि जात्रा याका च्वने माळ । कृष्णयात 
कंस पाज कालिनागया शिरे च्वगु स्वां. कायके छया स्यायू 
त्यंगु छा खः, तर कुष्णया. हके कालिनागया छुं... जोर चले 
मञ्जुया जक बचेस जुल। 

स्वांया ता अनेक दु थें ्योयातः स्वा. छायूगु क्रिया न 
तःता दु । अष्टमी ब्रत . दनिवलेः द्वाफोस्वां ¦ व॑ः ` तिलाव्रतयाः 
छिकिलिकिस्वां मण्डले दिशा विदिशाया द्योपिनि नां ब्वंना 


छुसिकर्थ ब्वइ । म्हपूजा व किजॉपूजाँ मण्डलें कंभाः धॉयेक 
तफीस्वां “ब्वया उकी द्योने प्यंगू दिशा स्वका मत त्री) गठिस्या 
अजूस्बांछा: धका 'दिगुद्यत अजूस्वां छायमाःफि दु॥: हीन 
गुलिस्यां: गंलां: स्वां-पा फेय माःसा गुलिस्यां बंगले आजुदीथा' 
स्वां-पा/फइबले : थःथितिपिसं कुका* कुः स्वां! यंका ह्वाय यके 
माःपि नं दु।। उकि मनूतयत थं हे थ्व द्यतः स्वां-वे धाइपिः नं 
उलिहँ.. मदु । थोंकन्हे न्ह्याम्ह तःधंम्ह विदेशी वःसोंः हत्तरः 
पत्तर, महात्मा गान्धीया: समांधी स्वां छायके यंकंइ्गु भारतया 
स्तुर. थें: जु ` धंकल। | 

की -न्ह्याथाय्‌ द्ये चंसां द्यो भागि यांना वा तापाक 
नमस्कार याना द्योया प्रसाद स्वरूप स्वां छकू छँयछे तय 
धुन कि तिनि 'द्यके वना थं च्वनि । अझ 'द्यके वय मफुपिं 
छे च्वंपिन्त व टेयू ध्वदुइपिन्त स्वां-भाग नं छा थया हय 
मानि । द्योया-स्वां बीबले थजिम्ह जूसा ब्यूम्हं व कंजिम्ह 
जूसा :काम्ह अर्थात्‌ कजिम्हं थजिम्हेसिंत अनि याय मा: । 
उद्य द्यो छुमंका लुसि कुति न्याना जक जूसां स्वां छकू 
छचले तय्‌ धुनेब तुति मध्यंसां झी मनं नि व हे द्यथांय 
थ्यने! धुंकइ। धळं दनिबले मिसांतय्‌ थः भातयाते स्वां कखा 
चं ग्वा-ग्वयू छः ह्वांना बी माः। चारधाम तीर्थ चा हिला 
चइपिनिः नं थःथितिपिन्त प्रसाद सहित स्वां तयके ' छयगु 
वलन दु। सिलछुया तारिस्वां च नःकाया अश्वस्वां प्रसाद 
स्वरूप चइगु विशेष स्वां खः । 

शेत नेवेद्य दक्ष॑णा आदि न्ह्यागं अनियांना छासा स्वाँ 
छत्ता'' अनियाना छांय्‌ मज्यू। द्योया शिरे फुके माःगु स्वा 
ह्वापां थःगु शिरे नि थीकल कि पूः जुइ धका थथे नियेय 

यानाः तःशु जुँइ। पुष्पांञ्जळीः जक पांसःभ्वा हृढिगु 'ज्ञुया 
तुती हे. लाइ । महांका द्यो थं तःधिकःह्य द्योया छे'यले थ्यंक 
स्वाँ छुका च्वने थाकु चाइगुलि ला मस्यु स्वां नं सिह 
पाळी हे ञक प्वंका छुई। द्यत स्तां छाइगु प्रकार न॑ अनेक 
तरहया .दु। गुलिस्यां चतुर्मास प्यलाया हि छता किसिम 
यागु स्वां छासा शुलिस्यां वहःया शुनकेरा तिसा: बिचा' 
धका दच्छिया छको व हे स्वां छुका च्वनि। द्योयात स्वाँ 
लः छाइपि नं मदुगु. मखु। नीगु स्वां बाम्ह क्या अङ्ग. 
थिळ कि वा हाचां गाल कि पू जुइगु अक मखु. थोया 
पूरवां नं बाम्हं क. थीके. मञ्यू व हाचां गाय मञ्यू। निम्बदेवीं 
सुन्धराया.स्वां हाचां गागु पापं फात्वा ,जुइमागु बाखं: 
मीसं. न्य. जक न्यना मखु म्ये हे हाळा च्वन। .उकि द्योया. 
पूध्वां व धळं दनाया मण्डुःस्वां तीथ चुइकः बने मा:-लाळापिसंः 
मन्हुइमा धका । 

स्वां प्रकृतिया थःगु कळाया करामात क्यनेत ब्वया तःगु 
ज्या जक मखु; स्वां मनूया कळाया चातुय क्यनेत अतिक 
आवश्यकगु छगु दसु नं खः। स्वांया बखान याना मतःगु 
गुझ जक कविया महाकाव्य, खण्डकाव्य वा मुक्तक कविता: 
तक नं दइ ९ अथे हे थःगु. ल्हाया शीप क्यनेत: स्वांयाः 
चित्र मच्वःह्य चित्रकार; थमं दयूकागु अनेक: वस्तुके स्वांः 
बुट्टा . मक्‍यूझ वा मज्याझ शिल्पकार, स्वांयात वासले ज्या: 
मकाम्ह वैद्यराज व स्वांया जादु. मसाम्ह जीवधारी संसारे; 
सु जक दइ थे? वनस्पति शाख्जज्ञपिनि छा थ्व थः हे विषय 
जुळ, मिखा तिसिना नुगले घोबजि बायका च्वनिपि द्वाशनिक-- 
तयसं नापं स्वार्न अनेक ज्ञान थुइका काः, अले. छुम्ह संगीतकार 

जक. स्वांयात अथं तोते फइ ला ? धारत्ये संसारे स्वां धयागु 
द हे सदुगु जूमा बा स्वानं बिक्क ज्या छखे तया छवःसा कला 
जक लां छाय संसारया सभ्यता हे बाह्य सी बाम्ह म्वा जुड । 


` मिसा कोमलताया पासा खः, डकि , मिसातयत स्वां 
साप यो, धात्यंया स्वां छा छाय्‌ माळ स्वांया बुट्टा तक नं 
इमि उलि हे यो। उंकि सपले छुइगु स्वां, संय तीगु छोप, 
संचिका, स्वां बुट्टागु रिबोनया थ्वाकः रमार, ळं, गा) जनी, 
परमि, मिसाकोट व लाकां तक इमिसं स्वांफोया बुट्टा दुगु 
हे आपा ल्यइ। ब नं बुह्ितय्‌ लागी चीफोगु व ल्यासेतय्‌ 
गी तःफोगु धका छुटे याइ तिनि। सिह्कः तीगु व ला 
च्वइंगु तकनं स्वा बुट्टा हे छा खः। स्वां बाँ लुइक संकुलि 
तयूगु मिसा छु भिजं छु निखछक॑ उलि दे या; थोंकन्हेया 
शिरया शोभा हे थ्व। 


मिसातय्‌ थुभनं स्वां यया जुड; थिमि नां नापं स्वांयागु 
छुना तःगु दु-- चम्पा, केसरी, माळती, नर्गिस, डेजी, रोज 
आदि। मिजं-नां स्त्रांया नां खने मदु, अशोक नांगु स्वां 
दुसाँ थ्व स्वांया नांया अथ तया तःगु खड मखु, अशोकया 
अथ शोक मदुम्ह नं खः। द्योनां-स्वांनां म्हितइबले हेकतंः 
जकः जूसां छगू पक्षं द्यो व मेगु पक्षं स्वांया नां छुनाः 
म्हितइ। -खः बरु गुगं स्वांया हे नायात देशया नां बिया 
गु नं दु गथेः—नेपाळी, थुकियात नेवारी फूल नं धा। 
थथे -हे ग्वाय्‌ दुगु बायात स्वांवा ब छं भिज्याय फुलफुल 
बा: वःगुयात स्वांबा गागु धका घया छुइ। नेपालया बोद्ध 
तान्त्रिकतय्‌ छगू तःघंगु पूजाया छन्हुयात नं ' स्व ? धको धाइ। 

स्तरा. . जंगल्याः . जक कस: मखु नगरया न शोभा खः 
अथे हे स्वाँ क्यबया “जक. पुकू मखु कःसिमोया नं:घुकू खः । 
स्वांयात, झोस च्वच्छाया::शिरे छुना. तःसां- आतक थ्वयात 
थोंकन्हेया वैज्ञानिक ढंग॑ सुसा-कुसा याय मसःनि । कुसुममिया 
लाछी वा असं वंगंले स्वा ग्यंयां वा न्याना जक न॑ ज्या 
चले 'याना वया च्चन।: नेपागाँ प्यखेरं हाकुगु चा हुळा 
तःगु नगर जूसा निथाय्‌ प्यथाय्‌ दरवारे तोता पिने लुदेक 
स्वयो शोभा स्वयं आपुलु। पोर संस्थानया नामं भूगोल 
पाक व लेनचौर जक दया गा धका च्वनेंगु स्वास्थ्ये प्वं 
दायकेंगु खः। न्हूपुखूया स्वांभा नें झुभराज्याभिषेकयां'दिन 
तापाना वंलिसे सुखू चिनाव॑ वना च्चन। योसा मयोसा 
वाउंगु' तुनिख्यो छकूं मढुसा स्वच्छ फसे कास छुको फ्यू 
बंनेगु हे: गन? विदेशे थें मुक्त स्त्रीया जक प्रदर्शनी झौथाय 
क्यंगु खने मदुनि। ग्यानापु थथे हेजुया च्वन धासा झी 
नेपालया हे जक मुकतं स्वा हना वान ढा मस्यु। छु.कुत 
यात धासांस्वा ब सी भीसं काश्मिरयात लिफ्या वने मफइ 
ला? प्रकृति भीत ल्वःगु जलवायु छा बिया हे तःगु दु । 


पाक मखुसा :उकानया.. महत्व हापा नं मदुगु मेखु, 
स्वया नन्दन, कृष्णया वृन्दावन उगु'चखतेया 'माक्क विकसित 
उपवन खः बेबिकोनया गाडन न॑ छा हंयगू आंश्वय मध्ये 
छगू खेः:। :बरु उंबलेया कल्पवृक्ष थोकन्हेया विज्ञानया रासा- 
'अनिक प्रक्रिया 'मखा जुल। संज्ञीबनी बूटी“ नं छन्हु लुयाः 
हे -वइ. तिनि- ला मस्यु | कोलाहलूपूण: महले चबनेगु स्वयाः 
मगमग .धायूक सुवास .हळा,:फमः धायक हिला; च्वंगु. बगीचायः 
'याकःचा. जक जूसा'- चाहिला च्वनेगु अति न्ह्याइपु मजू-छा ९ 

च सुयात जक मयइगु खइ 0 स्वाँया शोभा-सुथे व सन्ध्याय 
अझ विशेष जा । सिमा स्वांमां कवियात कल्पना बी; 
वज्ञानिकयात प्रेरणा व मंगःपंक्षीतयतः उल्लास । 


मृस्वां हृलेत मृत व मेगु स्वां हृयकेत गथुतस भाला 
कया तःगुर्छि झीथाय्‌ सकसिनं स्वांज्या सनेगु लाज्या याना 
मतःगु जुइ। तथापि कःसिया कसिस्वां जुया धगोस्बां लही 
थाकु धयागु सकसिनं स्यू । भौमचा खं ह्वासा नापं धगोस्वां 
थें हिना ब्वलंका तयाम्ह धका तसक विचा याना तयागुया 
उपमा बी । तर घगोस्तरां प्यंस्वां धयागु छा धका लालापिसं 
पीत ग्या । ' 


__ स्वाँ श्रूंगारया निमित्त जक मखु मेमेगु निमित्त न 
उलि हे खः। गोज़ाबु स्त्रानं ज्वर कदः थं ताकुस्वान कथुड 
न्याया क॑ थागु छा । छिकिठिकिस्वांया तरकारी व आरबूया 
अचार नं मनुखं नया हे वया च्वन। आ थें पितः ब पू 
बजारे न्यायगु म्दुनिबले प्याखने तिसाया आपा ज्या स्वान 
हे कया तः थें गुलाबजळ मवःनिबले ख्वलु पिचायकेत स्वाँ 
'जपा छुकइगु खें न्यना तयागु हे दु। अभ स्बान थःगु 
जीवन हे दान बिया भीगु इज्जत तया च्वंगु. ला. कपाय 
स्वान धका खः। कपाय्‌ स्वांया का व काया कापः जुया 
वय्‌ धुंकुगु जक स्वया च्वनागुलि कापः स्वांया हे परिवतित 
रूप खः धका कीत मच्चने धुंकल। स्वांया चूण पराग थं 
स्वांया रस अत्तर खः। वीरकुरा महाराजं सुदशना यात स्वांमाः 
हूना उको थःगु नुगः-ख प्वंका स्वानं पुष्प व पत्र नित्तांया 
छकलं ज्या काल! मनूत ज्या याय सया धाय वा स्वांयाके 

थजागु गुण दया स्वान झोत आपालं ज्या विया. च्वगु 
दु। अँ, न्यना जक .तयागु जुया छता खँ धाय :हे. लव: 
मन, भ्हीथाय नेपाया. अश्वेस्वांया वासना फर्स पुडके हइबले 
ल्हासाय्‌ थ्यंक नस्वा व: हँ, थ्व खै गुळि तक खः अनुभवी- 
तयस॑ हे जक सी । 


म्हयखाया छंयले च्वंगु कल्कि, छापाचिया बुट्टा, लःया 
पीजा, तिमिलाया अश्वस्वां लसि वःगु लाव्छन, प्रकृतिया 
| हेकतंया स्वाँ खः-- प्याखने नकल वह थें । मनुखं भुइचम्पा 
ब्वयूका व फोहोराया लःधायात रंगी विरंगी लाइट क्यना 
नं स्वां थें च्वंका क्य़ं। तान्त्रिकतय॒सं शिर, हृदय, नाभि 
आदि स्थाने अनेक वर्णया अनेक दळ कमलया ' कल्पना 
'याना तःगु दु । छन्हु झी चन्द्रलोकया सफरे वना “च्वच्च 
छिफः स्वयबले थ्व झीगु प्रथ्वी आकाश-कुसुम थें मखा 
च्वनिगु जुड । 


स्वाँ प्रकृतिया सन्तति, शोभाया क्रीडाङ्गन, सौरभया 
खानि ब शान्तिया भण्डार खः। स्वां सौन्दर्य क्यना मोह 
जक याय्‌ सः मखु थःलिक वःपिन्त कपटी मजुसे सुगन्ध 
न इना .बी..सः, अले थः मूक ज्रुया नं न्यं वःपिन्त सद्गुणया 
पाठ कने ,स:--व नं सकले गुरु जुड सः थें मखु, थमं 
याना कयना हे। स्वाने भम्बः व लापाचां रस कया बिसि 
वनि थे मखु, कस्तिहां व हे रसया कस्ति मंगु स्वया भीं 
नं स्वांपाखें अनेक गुण थःके पुंका कायूफु । माकळं थें 
स्वां स्यंकेगु गुण काय्‌ धासा बिलकुल मज्यू । स्वांयाके 
पनपक्ष धयागु गबळे मदु । स्वां सदा न्हिळा च्चनि, 

सुगन्ध इना च्वनि.। स्वांया आयु ची हा; थ्व याकनं 
भवा जुया वं ध्वगिना वं, थ्व. स्वया कवितसं झौगु जीवन 
ने थथे हे क्षण भङ्कार खः, उकि-सी ब्ह्यो छुँ ज्या याना 
चने फयके माः धयागु ज्ञान थुइके बिया तळ। स्वां थ्वय 
मसलकि स्वां हायूयो जक मखु, कथं नं सुइ यो घयागु न 
मथुइकुसे मज्यू । फसं उखे थुखे चिञ्चा दंका तःगु स्वां 
छथाय्‌ मुनेगु ब असमये स्वां क्रमतायगु इले हे होश 
दयके माः । 


थो मीशु देशे निर्माणया प्रभात वया च्वन । पूर्वेया 
गुँकचां सुर्या हय॒वं स्वांत नं नहा चायूकइ थें झीपि इले 
हे जागरुक जुया च्वने सयके माळ छु नुगले दुने च्वंगु 
देश-प्रेम स्वां हयका नेपाळ मांयात झुसुहुं हीके माल । 
शब हे झीगु कतव्य खः, थ्व हे युग धर्म नं। अले जक 
को स्वां लिसे हना च्वनागु व मीत मामं हयूका तश्गु 
सार जुइ । 

